ژئوپۆلیتێکی کوردستان و نه‌وتی خاو ! / ڕه‌شاد مسته‌فا سوڵتانی – زاگرۆس پۆست\nماڵەوە / وتار / ژئوپۆلیتێکی کوردستان و نه‌وتی خاو ! / ڕه‌شاد مسته‌فا سوڵتانی\nچوار شه‌ممه 4 كانونی یه‌كه‌م 2013\tوتار 93 جار خوێنراوه‌ته‌وه\nکانگای نه‌وتی خاو ، له سه‌رانسه‌ری کوردستان زۆره . شاره‌زایانی بواری وزه ده‌ڵێن : هه‌رێمی کوردستان له سه‌ر ده ر‌یای نه‌وت هه‌ڵکه‌وتوه و، له پاڵ ئه‌م سه‌روه‌ته گرانبه‌هایه دا، و زۆرتریش له نه‌وت گازی سروشتی هه‌یه . بۆ زلهێزه‌کان و وڵاتانی ئوروپا ، ئه‌م نه‌وته کاڵ و ڕه‌شه ” شانه‌ی هه‌نگوینه ! “ ڕه‌شبینی پێشره‌وان و ڕووناک بیرانی کۆمه‌ڵگا سه‌باره‌ت به فرۆش و هه‌نارده کردنی وزه له کوردستانه‌وه بۆ جیهان له ئاستێکی نزمدا نیه و تاڕاده‌یه‌ک سه‌ریان سوڕ ماوه . ئه‌وه‌ی چاوه‌ڕوان ده‌کرا، ده‌بوا سه‌فه‌ری جه‌ناب مه‌سعود بارزانی بۆ ئامێد و دیداری سیاسه‌تمه‌دارانی تورک ، ده‌سکه‌وتی زۆر تر و پڕ بایه‌خ تری بوایه . به تایبه‌ت هاوسه‌فه‌ره‌کانی سه‌رۆکی حکومه‌ت ، تێکڵاوێک له پێشڕه‌وانی یه‌کێتی نیشتمانی ، گۆڕان و پارتی نه بون . ئه‌مما جوان و مه‌نتیقییش نه‌بوو که هاوسه‌فه‌ره‌کانی سه‌رۆکی هه‌رێم، له لایه‌نه ئیسلامیه‌کان بێت. له حاڵیکدا تورکه‌کان ، زۆر به وردی پلان و نه‌قشه‌ی دیاری کراوی خۆیان له‌و سه‌فه‌ره‌دا نیشان داو سیاسه‌ته‌کانی خۆیان جێ به جێ کرد . ئایا ڕه‌وته ئیسلامیه‌کانی کوردستان، له زمانی شای دیکتاتور و سه‌دامی خوێنڕێژ ، جورئه‌ت و زاتی ئه‌وه‌یان بوو ته‌نانه‌ت به چپه‌یش دژی کوله دیکتاتوره‌کانی کوردستان شه‌ڕ و به‌ره‌نگاری که‌ن ؟ مێژووی سه‌رده‌م ده‌لێت: ئیسلامیه‌کان هێچ چه‌شنه خه‌باتێکی پێشمه‌رگانه‌یان نه بوو . ئه‌وان هاتنه سه‌ر سفره‌ی ئاماده، ، که ئێستا له لایه‌ن ئێران و عه‌ره‌بستانه‌وه،هان و یارمه‌تی ده‌درێن . وه‌زنی سیاسی دیدارو سه‌فه‌ره‌که، هه‌ندی جار به پێوه‌ری دیپلۆماسی و سیاسه‌تی ڕۆژ ، به لای خراپدا ده‌شکایه‌وه‌و له هه‌مان کاتدا لایه‌نی چاک و ده‌سکه‌وتی به‌رزیشی هه‌بوو .\nئه‌م دیداره ڕێگای کارتیله نه‌وتیه‌کان و کۆمپانیه جیهانیه‌کانی بۆ سه‌ر چاڵه نه‌وت و گازه‌کانی باشوری کوردستان ته‌خت و هه‌موار کرد. ئه‌م ڕێککه‌وتنانه به‌ستنی سێ کونفرانسی لێ که‌وتوته‌وه که،ئاخرینیان له هه‌ولێر گیراوه. ئه‌زمونی جمهوری کوردستان له مه‌هاباد ، له‌م به‌ستێنه‌دا زۆر تاڵ و سامناکه. کاتێک ڕۆژئاوا و سوڤیه‌ت له سه‌ر نه‌وتی شیمال ڕێک که‌وتن . ئه‌رکی قه‌وام والسه‌ڵته‌نه بۆ ڕۆژئاوا و ته‌نانه‌ت ژنڕاڵ ژوزیف جۆگاشویلی( ستالین) ڕێکخستنی لایه‌نه‌کانی شه‌ری دووهه‌می جیهانی بوو، ئه‌گه‌رچی به قیمه‌تی چاره ڕه‌شی کورد ته‌واو بوو.  به پێ به ڵێنی حکومه‌تی شوراکان، ده‌بوایه له هه‌ژار و ڕه‌نجده‌ری کوردستان دیفاعیان کردبایه، که چی پشتی کوردیان چۆڵ کرد و هێزه‌که‌یان له کوردستان کشایه‌وه و ئه‌وکات ڕاسته‌وخۆ یارمه‌تی حکومه‌تی شایان دا وکۆماری ساوای کوردیان ، ناجوامێرانه تیر باران کرد . دیارده‌ی گۆڕانکاری و گلۆبالیزم ، ده‌توانی به باری خراپدا هه‌ڵسوڕێت و ڕه‌نگه حکومه‌تی باشوری کوردستان به‌ره‌و قه‌یرانی قوڵ تر پاڵ پێوه نێت .\nحکومه‌تێک که تا ئێستا نه‌یتوانیوه، یه‌ک بگرێت ، هێشتا دوو هێزی پێشمه‌رگه، دوو ده‌زگای عه‌دل و داد، دوو یاسا و قانون، دووئاسایش، دووحوکمڕانی و دوو پولیس وه‌ک “دیارده‌ی دوواکه‌وتویی” خۆیان نیشان ده‌ده‌ن. ئه‌م دیاردانه هه‌ر وه‌ک پاڕازێت، په‌یکه‌ری کۆمه‌ڵگای باشوریان لاواز کردووه . حکومه‌تێک که مه‌یدانی هه‌ڵسوڕانی لایه‌نه توند ڕه‌وه‌ئیسلامیه‌کانی، که له ڕووخانی سیسته‌می توتالیتری به‌عس هیچ ده‌ورێکیان نه بووه ، پێ چاره ناکرێت و سه‌باره‌ت به ، پڕۆپاگانده و ته‌بلیغی دوواکه‌وتوانه‌یان سکوت ده‌کا و خاونی هه‌ڵویست نیه . وەزنی سیاسی لایه‌نه ئیسلامیه‌کان له‌مه‌و پێش له کۆمه‌لگای کوردستان زۆر که‌م بوو ، به‌ڵام ئێستا ،کۆمه‌ڵگاکه به لای کۆنه‌پارێزی و ئیسلامی سیاسی وه‌رچه‌رخاوه و به داخه‌وه جگه له یارمه‌تی و پیلانی عه‌ره‌بستان و ئێران پارتی و یه‌کێتی و ته‌نانه‌ت” ڕه‌وتی گۆڕان ” یش ئیعتبار و ئوتوریته‌یان بۆ کۆ ده‌که‌نه‌وه . هه‌روه‌ها به پێوه‌ری ده‌سکه‌وته مێژووییه‌کان و ڕێز گرتن له دیمۆکراسی ئیسلامیه‌کانیش ، مافی ئه‌ویان هه‌یه بۆ به‌رنامه‌ی خۆیان بانگه‌واز که‌ن و له ئیداره‌ی حکومه‌تدا به‌شدار بن ، ئه‌مما پڕوپاگانه‌ی ژه‌هرئاوی، دیفاع له خورافات و داسه‌پاندنی بیر و باوڕیان، بۆ کۆمه‌ڵگای کوردستان ڕووخێنه‌ر وترسناکه  و له گه‌ڵ دیمۆکراسی و گلوبالیزمدا ناکۆک و دژ به یه‌کن . له ئاوا ئانتاگونیزمێکی به‌رچاو و بار و دۆخی ناسکی پارته‌کانی باشور ، هه‌رێمی کوردستان وه‌ک پردی هه‌نارده‌ی نه‌وتی خاو ده‌ور ده‌بینێ .\nله پێڤاژه‌ی وزه‌ی کوردستاندا ، ده‌وری ” ئوپێک “به ڕوونی دیار نیه ، ئه‌مما ده‌وری ئامریکا و ڕووسیا و ڕۆژ ئاوا و به تایبه‌ت ” ناتو” دیاره . کۆمپانیا گه‌وره ، چکۆله‌کان و وڵاتانی سه‌نعه‌تی جیهان ، بۆ گه‌یشتن به چاڵه نه‌وته‌کانی کوردستان وه‌ک شارا مێلوره ڕێچکه‌یان به‌ستوه و خه‌ریکن ملی خۆیان بۆ ئه‌و شانه هه‌نگوینه ده‌شکێنن . شکستی بزووتنه‌وه‌ی گه‌وره و خاوه‌ن ده‌سه‌ڵاتی کورد له ساڵی 1975 ی زاینی به ده‌ستوری نیکسون و کی سنجێڕ (که هه‌رگیز شیاوی خه‌ڵاتی ئاشتی نوبیل نه‌بووه) ، و به ڕه‌زایه‌تی سه‌د له سه‌دی ڕووسیا کراوه . ئه‌گه‌رچی هێزی پیشمه‌رگه حازربه چه‌ک دانان نه‌بوو و له‌و پێناوه‌دا، ده‌یان پێشمه‌رگه‌و فه‌رمانده‌یان له داخی هه‌ڵاتنی ڕێبه‌ری ، خۆیان کوشت، ئه‌مما ڕێبه‌ری بزووتنه‌وکه پاسیڤ و نه‌یتوانی له باری مێژووییه‌وه ده‌وری شۆڕشگیڕانه ی هه‌بێت و ،سه‌نگه‌ری به‌رنگاریان چۆڵ کرد. ئه‌م شکسته سامناکه که به سه‌ر بزووتنه‌وی کوردا سه‌پا، تۆزقاڵێک له تاوان و خه‌یانه‌تی ئامریکا ، ڕووسیا، تورکیا ، سووریا ،ئێران و عێراق که‌م ناکاته‌وه . ئه‌و بزووتنه‌وه به ده‌سه‌ڵاته که ده‌یتوانی له ساڵی 1976 حکومه‌تی باشوری کوردستان دروست بکات، زلهێزه‌کان خه‌یانه‌تیان پێ کرد .\nکۆمپانیای ” پڕۆم” ی ڕووسیا به خیرایی له هه‌ولێر چاوپێکه‌وتن و دیداری سه‌رۆک حکومه‌تیان کردووه . وه‌زیری وزه‌ی تورکیا ته‌ینر یه‌ڵدز ، حازر و ئاماده بوه . کابینه‌ی هه‌شته‌می حکومه‌تی کوردستان پێک نه هاتوه  تا بڕیارێکی مه‌سڵه‌حه‌تی ده‌ر کات. حیزبه‌کان خه‌ریکی چپه کردن و سازانن ، و بۆ یه‌کگرتن داوای مه‌جال ده‌که‌ن . هه‌ر ئێستا 340 هه‌زار به‌رمیل نه‌وتی خاو ده‌رده‌هێنرێت ، له حاڵیکدا هه‌نارده کردنی یه‌ک میلیون به‌رمیل نه‌وتی خاو ، له به‌رنامه‌دایه ! ده‌بوا پلاتفورمێک بۆ پاراستنی ژینگه، ئاماده کرێت تا گازه‌که به خوڕایی نه سوتێندرێت و هه‌مووی هه‌نارده کرێت .\nڕێزدار کاک نێچیرڤان بارزانی له کونفرانسێکدا وتی: بۆ پێشخستنی ژێرخانی عێراق وحکومه‌تی هه‌ریم پێویستمان به پاره هه‌یه . سه‌فین ده‌زه‌یی وته بێژی حکومه‌تی هه‌رێم وتی: ده‌سکه‌وتێکی گه‌وره بوو، کۆمپانیاکان بایه‌خ به وزه‌ی هه‌رێم ده‌ده‌ن،کورد له پڕۆسه‌که‌دا کارتێکی به هێزه و هه‌ر هاووڵاتیه‌ک له پاره‌ی نه‌وت به‌شی ده‌درێت . ئاشتی هه‌ورامی وه‌زیری سامانه سروشتیه‌کانی کوردستان زۆر خۆشحال بوو . به‌یان سامی عبدولڕه‌حمان له به‌ریتانیا ، ته‌رجومه‌یه‌کی زۆر خاوی له‌م مامڵه نیشان دا . دوکتور گۆڤه‌ند شێروانی به شان و باڵی ئه‌م پڕۆژه‌یه‌دا هات و زۆری تاریف کرد . خۆ ناکرێت وه‌ک وڵاتانی که‌نداو ،کوردستانیش هه‌ر ته‌نیا ” یه‌ک به‌رهه‌م “ی هه‌بێت . وڵاتانی که‌نداو و عه‌ره‌بستان و یه‌مه‌ن ژینگه‌یان بۆ کشت و کاڵ گونجاو نیه. دارستانی سروشتیان یا هه‌ر نیه و یا که‌مه. ئاوی کانیاو له کوردستان زۆره و ، خۆی له خۆیدا سامانێکی به نرخ و گرانبه‌هایه و دڵنیام ، ئاوی کانیاوه‌کانیش به تاڵان ده‌برێت .\nژێرخانی ئابوری بریتیه له گه‌شه‌دانی سه‌نعه‌ت ، کشت و کاڵی مودێڕن،سیسته‌می نوێ په‌روه‌رده و بار هێنان، پاراستنی مافی ژنان، باخداری،هه‌نگه‌وانی، پاراستنی ژێنگه‌ی دڵڕفینی کوردستان، سیسته‌می مودێرنی ئاودێری، خزمه‌تگوزاری هاووڵاتیان له ئاستی به‌رزدا، په‌ره‌ی دیمۆکراسی و زانست، نه بوونی سانسور، که‌ڵک وه‌ر گرتن له میوه‌ی باخه‌کان بۆ شه‌راب و کامپوت،وئاژڵداری مودێڕنه. کوا وڵاتانی که‌نداو ژینگه‌ی کوردستانیان هه‌یه ؟ ئه‌مڕۆکه ئه‌گه‌ر باشوری کوردستان ، چاوه‌ڕوانی پاره‌ی یه‌ک به‌رهه‌م بێت ، زه‌ره‌رمه‌ند ده‌بێت . وڵاتانی که‌نداو ،له باری مرفولۆژیه‌وه نه کوێستان و نه کانیاو و نه ده‌شت و ده‌ری به پیتیان هه‌یه و ڕاسته‌وخۆ ناچارن ته‌نها یه‌ک به‌رهه‌میان هه‌بێت ، ئه‌ویش نه‌وت و گازه . ئه‌مما ژینگه‌ی کوردستان بۆ داهاتی به نرخ تر زۆر ئامادیه و باری ئیکۆسیسته‌م و ئیکۆلۆژیه‌که‌ی ،یه‌ک جار سازگار و گونجاوه . ئه‌گه‌ر بمانه‌وێت ، باشوری کوردستان وه‌ک ” دووبه‌ی ” ده‌وری سه‌ڕافخانه‌یه‌کی گه‌وره یاری کات و توشی ئه‌م په‌تایه بێت ، هه‌ر ئێستا له سلێمانی و هه‌ولێر په‌تاکه ده‌ردی بێ ده‌رمانی خه‌ڵکه و جه‌ماوه‌ری خه‌لک قازانجێک ناکه‌ن .\n1- ئایا واژۆ کردنی ئه‌م ڕێک که‌وتنه به‌ر پرسیارانه بوه و حکومه‌تی هه‌رێم له ڕێکخراوه‌ی ئۆپێک ئه‌ندامه؟\n2- ئه‌گه‌ر سه‌رکه‌وتنه بۆ تورکیا و عێراق ئایا سه‌که‌وتنیشه بۆ باشوری کوردستان ؟\n4- ئایا  ژیر خانی ئابوری باشوری کوردستان که به زۆری ” یه‌ک هه‌نارده ” ی ده‌بێت له خانه‌ی پڕۆژه‌یه‌کی سه‌رکه‌وتوو، داده‌نرێت  ؟\n5- ئایا هه‌ڵویستی ئامریکا و ڕووسیا و به‌ریتانیا و فه‌رانسا ، داگیرکارانی کوردستان و… له دوای شه‌ری جیهانی یه‌که‌م و دووهه‌مه‌وه به نیسبه‌ت کێشه‌ی کورده‌وه، له مێشکی مێژوو نه‌ماوه که ئێستا متمانه به به‌ڵێن و وه‌فایان ده‌که‌ن ؟ کام دیدار ، دانیشتن و دیالۆگتان به فه‌رمی و قانونی نوسراوه و به‌رپرسانی هه‌ر دوو لا ئیمزایان کردووه و به دیکۆمێنت ده‌رهاتوه و له ماسمێدیای هاو چه‌رخ بڵاو بوه‌ته‌وه ؟\n10- هێڵی کۆنی گواستنه‌وه‌ی نه‌وتی خاو له باشوری کوردستان کارایی نه ماوه و هێڵی تازه ته‌قریبه‌ن 281 کیلو میتره. ئایا پاراستنی ئه‌م بۆریه که هه‌ڵگری نه‌وتی خاو و گاز به‌ره‌و تورکیایه ئاسانه ؟\n** ناتو: په‌یمانی هاوبه‌شی ئامرێکا له گه‌ل وڵاتانی گه‌وره و چکۆله تره ، که بۆ پاراستن و دیفاع له به‌رژه‌وه‌ندیه‌کانیان و به تایبه‌ت بۆ پاراستنی به‌رژه‌وه‌ندی ئامریکا کار ده‌کات. له باری عه‌سکری و نیزامیه‌وه یارمه‌تی یه‌کتر ده‌ده‌ن . ناتو هه‌میشه یارمه‌تی ئه‌رته‌شی تورکیای داوه تا دژی” پارتی کرێکارانی کوردستان” شه‌ڕ بکات و زانیاری پێویستی به فاشیزمی تورکیا داوه . ناتو له ئه‌ساسدا دژی په‌ره‌سه‌ندنی بیر و فیکری چه‌پ که سوڤیه‌ت به قسه‌ی زل ئاڵاهه‌ڵگری بوو ، شکڵ و قه‌واره‌ی گرت . ناتو شه‌ڕی ئه‌فغانستان، عێراق، یوگوسلاوی، کوێت و لێبی کرد . گرفت ، بوحران ، گرانی ، نه‌بوونی ئاسایش و ئه‌منیه‌ت و قه‌یرانی وڵاتانی ئاماژه پێکراوی به ئاستێکی باوڕ پێنه‌کراو گه‌یاندوه . وله‌م وڵاتانه‌دا ژنان و منداڵان زۆرترین قوربانیان داوه.\nسوید، 5ی دیسامبر 2013 زاینی\nیه‌ك شه‌ممه 17 ئایار 2015\t48,298


کوردیپێدیا - کەنەکە: دۆزی رزگارکردنی عەفرین رۆژەڤێکی سەرەکیمانە\n📝 کەنەکە: دۆزی رزگارکردنی عەفرین رۆژەڤێکی سەرەکیمانە | 🏷 پول: بەلگەنامە | زمانێ بابەتی: 🏳 کوردیی ناوەڕاست\nکەنەکە: دۆزی رزگارکردنی عەفرین رۆژەڤێکی سەرەکیمانە\nئەمڕۆ یەکەمین ساڵوەگەڕی هێرشی دەوڵەتی تورکیایە بۆ سەر عەفرینعەفرین. دەوڵەتی تورکیا لە رۆژێکی وەک ئەمڕۆی ساڵی رابردوودا، بە هەموو توانا خۆی و بە هاوکاریی هاوپەیمانەکانی لە سەلەفییە تێرۆریستەکانی ناوچەکە، هیرشێکی دڕندانەی کردە سەر هەرێمی عەفرین. ئامانجی تورکیا و هاوپەیمانەکانی لەو هێرشەدا تەنیا هیزە شەڕکەرەکان نەبوون، بەڵکو بە هەموو شێوەیەک هەموو نۆرمە یاسایی و مرۆییەکانی خستە ژێر پێی خۆی و، ژن و مناڵ و پیر و تەواوی گەلی عەفرینی کردە ئامانج و پەلاماری دان. لە هێرشی عەفریندا جگە لە دۆستان و کەسانی خاوەن ویژدان، ئیدی هەموو هێزە دەسەلاتدارەکانی دنیا تەماشاوانێکی بێدەنگ بوون.\nلە بەرامبەر ئەو هێرشانەدا، هێزەکانی یەپەگەیەپەگە و یەپەژەیەپەژە و گەلی عەفرین، تا ماوەیەکی درێژ بەرخۆدانێکی قارەمانانەو بێوێنەیان کرد. لە دژی هێزێک کە دەیان جار لە خۆیان گەورەتر بوو، لەبەرامبەر چەکی پێشکەوتووی ناتۆ، لەبەرامبەر هەموو هیزی ئاسمانی دەوڵەتی تورکیا، هێزەکانی یەپەگە و یەپەژە 58 رۆژی تەواو لە ڕووبەرووبوونەوەیەکی بەهێزدا بوون. دوای وێرانکاریەکی زۆر و گیان لەدەستانی ژمارەیەکی زۆر لە خەڵکی سڤیل. هێزەکانی بەرگریی ناچار بوون لە ناوەندی شار بکشینەوە. دواجار دەوڵەتی تورکیاو هاوکارەکانی شارەکەیان داگیرکرد.\nعەفرین پێش ئەو هێرشانە هەرێمێکی ئارام و ئاوەدان بوو. وا دە مانگە عەفرین لە ژێر داگیرکاریی تورکیا و هێزە سەلەفییە تێرۆریستەکانی تردایە. ئێستا عەفرین و وێرانەیەو تاڵانکراوە. گەلی عەفرین ئاوارەبووەو خەڵک ناوچەکانی تریان هێناوەو لەوێ جێگیریان کردوون و دیمۆگرافیای شارەکەیان گۆڕیوە. عەفرین شوێنێکی ئارام و خاوەن بەڕیوبەرێتییەکی دیموکرات بوو. ئێستا عەفرین بووە بە مۆڵگەی پەروەردەکردنی هێزە تێرۆریسەکان. وا ساڵێکە دەولەتی توکیا و هێزە هاوکارەکانی لەو شارەدا تاوانی شەڕ و تاوانی دژەمرۆڤایەتی پەیڕوە ئەکەن.\nبۆ ئێمە گەلی ئێمە دۆزی رزگارکردنی عەفرین، رۆژەڤێکی سەرەکییە. شەڕی ئازادکردنی عەفرین بەردەوامە. بەڕێوەبەرایەتی رۆژاوا، هێزەکانی پاراستنی رۆژاوا هێزە کوردستانییەکان سوورن لەسەر رزگارکردنی عەفرین. ئەو گوڕو بزووتنەوەیە تا رزگارکردنی عەفرین و هەموو ناوچە داگیرکراوەکان هەر بەردەوام ئەبێت.\nلە یەکەم ساڵوەگەڕی بەرخۆدانی عەفریندا، ئێمە وەک کۆنگرەی نەتەوەیی کوردستان:\nشەهیدانی عەفرین و هەموو شەهیدانی کوردستان بە رێز و شکۆوە بەبیر دێنینەوەو سەری رێز بۆ ئەوان دائەنەوێنین.\nسڵاو لە بەرخۆدان و شەروانانی عەفرین ئەکەین. بە هەموو توانامانەوە خاوەندارێتی لە بەرخۆدان، هێزەکانی بەرگری و گەلی عەفرین ئەکەین.\nبۆ خاوەندارێتی و رزگارکردنی عەفرین، داوا لە سەرجەم گەلی کوردستان ئەکەین بە هەموو شێوەیەک لە سەنگەری بەڕیوەبەرایەتی رۆژاواو هێزەکانی بەرگریدا سەنگەر بگرن. بە کۆمەڵ بکەونە شەقام و کۆڵانەکان و سەرنجی هەموو دنیا رابکێشن.\nهەروەها داوا لە رای گشتیی جیهان ئەکەین و ئەڵێین: ئەمڕۆ رۆژی عەفرینە. عەفرین و گەلی کوردستان بە تەنیا جێ مەهێڵن و لە بەرامبەر داگیرکاریدا پشتگیریان بن.\n🗺 وڵات - هەرێم Belgium\n➕ ئەڤ بابەتە ژ لایێ: (نالیا ئیبراهیم) ل: Jan 20 2019 10:10AM هاتیە تومارکرن\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Jan 20 2019 10:19AM هاتیە ڕاست ڤەکرن\n👁 ئەڤ بابەتە 301 جار هاتیە دیتن\n| دروستکرنا لاپەری 2,044 چرکە!


ئەمریکا ڕەشنوسێکی تازەی بۆ نوێكردنەوەی گەمارۆی چەک و چۆڵی ڕژیم پێشکەش کردووە. سازمانی خه‌بات کوردستانی ئێران\nسێ‌شه‌مه 8 ره‌زبه‌ر 2720\nهه‌واڵی ئێران دەستگیرکردنی گروپێکی تیرۆریستی سەربە سپای پاسداران لە سعودیە.\nهه‌والی جیهان دروسکردنی ده‌رمانی دژه کۆڕۆنا له‌هه‌نگاوه‌کانی کۆتایی نزیکبۆنه‌ته‌وه.\nهه‌واڵی ئێران پەرەسەندنی گەمارۆکان دوای چالاک کردنی میکانیزمی ماشە\nهه‌واڵی ئێران دەستگیركردنی گروپێکی قاچاغچی چەک لە ئێرانەوە بۆ یەمەن.\nهه‌واڵی ئێران سیناتۆرە کۆمارییەکان داوای بایکۆتکردنی تەواوی کەرتی دارایی ئێران دەکەن\nئەمریکا ڕۆژی سێ شەممە 21ی گەلاوێژ، بڕیارنامەی پێشنیاری خۆی بۆ نوێ کردنەوەی گەمارۆی سەر چەک وچۆڵی ڕژیمی ئاخوندی ئێرانی پێشکەش بە ئەندامانی شۆرای ئەمنیەتی ڕێکخراوی نەتەوە یەکگرتووەکان کرد و داوای لەم ئەنجومەنە کردووە کە هەتا سەرلە بەیانی ڕۆژی چوارشەممە بڕیاری خۆیان لەسەر ئەم ڕەشنووسە ڕابگەیەنن.\nهەواڵدەری ڕۆیتەرز دەڵێت: ناوەڕۆكی ئەم بڕیارنامەی بینیوە و لە چوار پاڕاگراف پێكهاتووە و بەپێی ئەوە گەمارۆی چەک وتەقەمەنی ئێران تا ئەوکاتەی ئەنجومەنی ئاسایش بڕیارێکی دیکە بدات ،دوپات دەبێتەوە.\nلەم ڕەشنوسەدا ،نوسراوە کە نوێكردنەوەی کردنەوەی گەمارۆی چەک و تەقەمەنی ئێران لە پێناو پاراستنی ئاشتی و ئاسایشی نێونەتەوەیی پێویستە.\nئەنجومەنی ئاسایشی ڕێکخراوی نەتەوەکان لە ماوەی 13ساڵی کۆتایی دا چەندین بڕیارنامەی بۆ گەمارۆیی چەک و تەقەمەنی لەدژی ئێران پەسەند کردووە، بەڵام پاش پەسەندكردنی بەرجام، ئەنجومەنی ئاسایش لە بڕیارنامەی 2231ی دا ڕایگەیاندووە کە ئەم گەمارۆیانە لە 18ی ئۆکتۆبری ساڵی 2020کە بەرانبەرە لەگەڵ 27ی ڕەزبەری ئەمساڵ، کۆتایی پێ دێت.\nپێشتر بریتانیا، فەڕانسە، وئاڵمان هەوڵیان داوە کە ڕووسیەو چین بۆ ڕێکەوتن لەسەر نوێكردنەوەی گەمارۆی چەک وتەقەمەنی ئێران ڕازی بکەن بەڵام بێ ئاکام بووە.\nڕوسیە و چین مافی وێتۆیان لە ئەنجومەنی ئاسایشی ڕێکخراوی نەتەوەکان هەیە.\nلەلاێیکی دیکە نوێنەری ئەمریکا لەڕێکخراوی نەتەوەکان، ڕەخنەی لە پێکەن ومسکۆ گرتووە و داوای کردووە كە گروپ و دەستەبەندی سیاسی وەلانێن و لەگەڵ جیهان ڕابێن.\nکیلی کرافت لە وتووێژێک دا لەگەڵ فاکس نیوز ئاماژەی بەوەکرد کە ڕووسیە و چین چاوەڕێن تا ئەم مەودایە بەسەر بچێ وچەک و تەقەمەنی بەتاران بفرۆشن.\nبە پێی وتەی ناوبراو، پاش ئەم مەودایە ڕژیمی ئێران چەکە مەرگبارەکانی خۆی بۆ هەموو ڕێکخراوە ترۆریستیەکان دەنێرێ.\nڕێکه‌وت: 2020-08-12 10:18:00\nخەبات مێدیا: کۆمیتەی یەهوودیەکانی ئەمریکا ڕایگەیاند کە کەمپنێکیان بۆڕێگرکردن لەچوونی ڕژیمی ئێران بۆیاریەکانی ئۆلەمپیکی ساڵی 2021 پێکهێناوە.\nبه‌شی : هه‌واڵی ئێران کات : 2020-09-29\nسیناتۆرە کۆمارییەکان داوای بایکۆتکردنی تەواوی کەرتی دارایی ئێران دەکەن\nبه‌شی : هه‌واڵی ئێران رۆژ: 2020-09-20\nهەموو گەمارۆكانی سەر ڕژیمی ئاخوندی بەكردەوە گەڕاونەتەوە\nگیرانی چوار كچی كورد لەشاری پاوە\nبه‌شی : هه‌واڵی کوردستان رۆژ: 2020-09-19


پەلامار دەرانی بنەماڵە سنەییەکە دەست بەسەر کران - Mehr News Agency\nAP ١٣٩٨ Shahrivar ٩ ١٥:٥٥\nNews Code 28132\nپەلامار دەرانی بنەماڵە سنەییەکە دەست بەسەر کران\nفەرماندەی هێزی ئینتزامی کوردستان وتی: هێرشبەران و پەلامار دەرانی شەڕی بنەماڵەیی لە شاری سنە دەستگیر کراون.\nبە ڕاپۆرتی ئاژانسی هەواڵی مێهر، سەردار عەلی ئازادی ڕایگەیاند: لە شەڕ و ناکۆکیی نێوان ٢ بنەماڵە لە شاری سنە، بە هۆی تەقە بە چەکێکی تاپڕ ژنێک بریندار بوو و بنەماڵەی دەستدرێژکار دوای ئەو ڕووداوە لە شوێنەکە هەڵاتن.\nفەرماندەی ئینتزامی کوردستان ڕاشیگەیاند: ئۆتۆمبیلی دەستدرێژکاران لە لایەن گەشتی ١٦ پۆلیسەوە دەناسرێت و پێوشوێن دەگیردرێت کە بە هۆی تەقەی تاوانباران و وەڵامی بەرامبەری پۆلیس، هێزێکی پۆلیس بریندار بووە و ئێستا لە دۆخێکی گونجاوە.\nناوبراو بە ئاماژە بەوەی کە دانیشتووانی ئۆتۆمبیلەکە ٢ پیاو و ژنێکی خەڵکی کرمان بوونە کە خزمایەتیان لە گەڵ بنەماڵە سنەییەکە بووە، وتی: پاش دەستگیرکرانی تاوانبارانی ئەو ڕووداوە، پۆلیس دەستی بە سەر ٢ شمشێر و چەکێکی جۆری تاپڕ لە ئۆتۆمبیلەکەدا گرتووە.\nسەردار عەلی ئازادی باسی لە کراوەبوونی دۆسیەی ئەو ڕووداوە و بەردەوامی توێژینەوە لەوبارەوە کرد و وتیشی: ژنی بریندار ئەو ڕووداوە لە نەخۆشخانەیەکی شاری سنە لە ژێر چاوەدێریی پزیشکییە.\nشەوی ڕابردوو بنەماڵەیەکی خەڵکی کرمان کە لە ماڵی بنەماڵەیەکی سنەیی میوان بوون لەگەڵ خاوەن ماڵ دەبێتە شەڕیان و بە تاپڕ تەقە لە ژنی خاوەن ماڵ دەکەن و دوای بریندار کردنی هەڵدێن بەڵام پۆلیس دەستگیریان دەکات.


سەرۆکی حکومەت سەرپەرشتی کۆبوونەوەیەکی ئەنجومەنی باڵای وەبەرهێنان دەکات\nSAT, 11 JUL 2020 00:40 Erbil, GMT +3\nWED, 20 MAY 2020 18:37 | KDP.info\nھەولێر-KDP. info- ئەمڕۆ چوارشەممە 2020/5/20 مەسرور بارزانی سەرۆکی حکوومەتی هەرێمی کوردستان سەرپەرشتی کۆبوونەوەیەکی ئەنجومەنی باڵای وەبەرهێنانی لە هەرێمی کوردستان کرد.\nلە کۆبوونەوەکەدا کە قوباد تاڵەبانی جێگری سەرۆکی حکومەت و وەزیرە پەیوەندارەکان بەشداربوون ، گفتوگۆ دەربارەی دۆخی دارایی ئێستای هەرێمی کوردستان و پەرەپێدانی پرۆسەی وەبەرهێنان لە هەرێمی کوردستان کرا.\nسەرۆکی حکومەت ئاماژەی بەوەدا کە حکومەتی هەرێمی کوردستان کار دەکات بۆ ئەوەی بنەمایەکی بەهێز بۆ هەرێمی کوردستان بنیات بنێت و سەرچاوەکانی داهاتیش هەمەجۆر بکات و گرنگی زیاتریش بە کەرتەکانی کشتوکاڵ و پیشەسازی و گەشتوگوزار بدرێت.\nلە کۆبوونەوەکەدا گفتوگۆ دەربارەی رەشنووسی یاسای نوێی وەبەرهینان کرا کە بڕیارە بەم نزیکانە بخرێتە بەردەم ئەنجومەنی وەزیران بۆ پەسەند کردنی ، جەختیش لەوەکرایەوە کە پێویستە وەبەرهێنان لە هەرێمی کوردستان لە سەر بنەمای پێداویستییەکانی هەرێم و بەرژەوەندی گشتی بێت.


كونسوڵی ئەمریكا سەردانی مەلا بەختیار دەكات\nپاشنیوەڕۆی ئەمڕۆ (8/9/2019) سەركونسوڵی ئەمریكا (ستیف فەیكن) و یاوەرەكانی، سەردانی مەلا بەختیار، بەرپرسی دەستەی كارگێڕی مەكتەبی سیاسیی یەكێتی كرد.\nلە دانیشتنەكەدا، سەركونسوڵ، چەندین بابەتی هەنوكەیی و هەستیاری رۆژهەڵاتی ناوەڕاست و عیراق و كوردستان و یەكێتی، تاوتوێ كرا. لەسەر ئەو بابەتانە، سەركونسوڵ، چارەسەركردنی كێشە هەڵپەسێردراوەكانی نێوان بەغدادو هەولێری بە گرنگ زانی. هەروا سەركەوتنی حكومەتی هەرێمی لامەبەست بوو. بۆچونی خۆیشی لەسەر یەكێتی خستەڕوو. لە فۆڕمی پرسیاریشدا كێشەی قوڵی ئەمریكا و ئێرانی هێنایە ئاراو گوتیشی: بۆ چارەسەری ئەم كێشەیە، سیاسەتی ئەمریكا، دوركەوتنەوەیە لە جەنگ و چارەسەری سەرجەم كێشەكانیشە.\nبەرپرسی دەستەی كارگێڕی، لەوەڵامی پرسیارەكاندا، بۆ وەفدی ئەمریكای رونكردەوە كە:\nلەو باوەڕەدام، حكومەتی هەرێمی كوردستان، بەدەرس وەرگرتن لە كێشەو تەنگوچەڵەمەكانی نێوان هەرێم و بەغداد، بەرنامەی گونجاوی بۆ چارەسەری هەمەلایەنە دەبێ. هەرێم و بەغدادیش، لەم دۆخەی ناوچەكە و عیراقدا، پێویستی چارەنوسسازیان بەیەكەوە هەیە.\nبەڕێز مەلا بەختیار گوتیشی: چۆن سەرۆك مام جەلال سەمامی ئەمانی عیراق بوو، ئاواش بەڕێز (عادل عەبدولمەهدی) سەمامی ئامانجی پەیوەندیەكانی بەغداد و هەولێرە. هەتا ئێستاش، سەرەڕای فشاری هەندێك وەزیرو پارلەمانتار، رێگەی نەداوە، كێشەی هەردوولا بگاتە بنبەست.\nسەبارەت بەهێزە كوردستانیەكان، بەرپرسی دەستەی كارگێڕی وتی: تاقە رێگای دروست، پەیوەندیی گونجاوی لایەنە سیاسیەكانەو سەرخستنی بەرنامەی هەموولایەكە، لە پارلەمان و حكومەتی هەرێم.\nسەبارەت بە پەیوەندیی ئەمریكاو ئێران، مەلا بەختیار وتی: جەنگ مەترسیدارەو تائێستا ئەمریكا و ئێران بە پشوودرێژیی هەردوولایان، كێشەو روداوی بچوكیان دژی یەكتر قەبە نەكردوە.\nلە درێژەی ئەم كێشە قوڵەی هەردوو دەوڵەت و بگرە ناوچەكەشدا، بەرپرسی دەستەی كارگێڕی وتی: تاقە رێگا، دیالۆگ و ئاشتەواییە، ئێران، وڵاتێكی بە پشووەو بەهێزیشە، گەمارۆی ئابوری، تا ئێستا، تەنها لە زیانی گەلانی ئێراندا بووە، بۆیە هەقوایە، بواری زیاتر بدرێ بە دیالۆگ و چارەسەر. بەقۆناغ گەمارۆ لەسەر ئێران لاببرێ و لەناوەڕاستی كێشەكاندا چارەسەری گونجاو بدۆزرێتەوە. وتیشی: چارەنوسی ئێران تەنها بە دەستی گەلانی ئێرانە. ئێرانیش لە سیاسەتدا، پشووی فەرش چنینیان هەیە. ئومێدەوارین، ناوچەكەو عیراق و كوردستانیش، لەم كێشانە بەدەر بن. سەبارەت بە كۆنگرەش، مەلا بەختیار وتی:\nكۆنگرە، بۆتە ویستگەی چارەنوسساز، تەنها كۆنگرەش دەتوانێ یەكێتی، لە قۆناغی كێشەو بەرپرسیارێتی هەندێك دیاردەی نالەبار، بگوازێتەوە بۆ قۆناغی ژیاندنەوەی حیزبایەتی و، كاریگەری لە ناو حكومەت و پارلەمان و، گێڕانەوەی متمانەی لەدەست دراوی رای گشتی و ئۆرگانەكانی یەكێتی.


دوگمه و دۆڵابی بێخێر | kurditgroup\nدوگمه و دۆڵابی بێخێر\nنازانم چۆن و كەی و بۆ، میوانێكی نەخوازیار خۆی به كۆمپوتەرەكەمدا كردووه و هەركات پەنجەرەیەك له Internet Explorer دەكرێتەوه، خێرا شەش حەوت دوگمەی زەرد و سوور ڕیز دەبن و جاروباریش بێ ئەوه داوام لێكردبێت، پەنجەرەیەك به نیشاندانی دەرپێیەك یان شتێكی لەو بابەته، لەبەر چاوم زەق دەبێتەوه. ئەم پرۆگرامه كه بێ پرسیار و وەڵام خۆی كوتاوەوه كۆمپیوتەرەكه و خۆی ئینستال كردووه، له فۆلدەرێكدا بێ ناوی Hotbar جێی گرتووه. تەنانەت هەركات دەچمه نێو فۆلدەرەكانیش، لەلای سەرەوه دوگمه و دۆڵاب ڕیز دەبن. زۆرم هەوڵ دا تێكڕای ئەو فایلانه كه لەو بنەماڵه نزیكن، فڕێ دەم، بەڵام هێشتا هەندێكیان هەر ماون و بەتەما نین بڕۆن؛ ئەوه دوگمەكانیش هیچ كه هەر له جێی خۆیانن. تەنانەت به دووباره ئینستالكردنی IE یش چاری نەكرا. هانام هێناوەته لای كوردانی IT.\n1 / ئاسۆ نادری\nئەوەی كه تۆ باسی دەكەی پرۆگرامێكی بچووكه كه وەك ئامرازێكی گەڕان بەكار دێت بۆ دۆزینەوەی زانیاری لەسەر ئینتەرنێت.\nبۆ لابردنی ئەبێ بچیته بەشی لابردن و زیادكردنی پرۆگرام له نێو سیستمەکەی خۆت و لەوێ لایبەری.\nبۆ نەئەكتیڤ كردنشی دەتوانی بچیته view و پاشان یەكەم خاڵ كەنووسراوه Toolbars و لەوێدا Hotbar دەبینی كە نیشانەیەكی ڕاستی لەتەنیشت دراوه، ئەو نیشانه ڕاسته هەڵگره ئیتر له سەر ئینتەرنێت ئێكسپلۆرێرەكەی خۆت نایبینی.\nهیوادارم ڕوون بووبێت و سوپاس\n2 / ئاسۆ نادری\nبەڕێز بۆ لابردنی بەتەواوی لەسەرەوەش ئاماژەم پێ كرد ، بەڵام ئێستا كەمێك زیاتر ڕوونی دەكەمەوه:\nبچو كۆنترۆڵ پانێل Start دوایی Controlpanel هەڵبژێره و لەوێش چەند خاڵێك دەبینی یەكێكیان نووسراوه Add or Remove Programms\nسەیری ئەو وێنانه بكه :\nپاشان پەنجەرەیەكت بۆ دەكرێتەوه كە هەموو پرۆگرامەكانی نێوی سیستمەكەتی تیا ڕێز كراوه و لەوێش Hotbar دەبینی و دوگمەیەكیش لەدەستی ڕاستەوه دەبینی نووسراوه Remove ، بەكلیك كردن له سەر ئەو دووگمەیه دەتوانی بیسڕیتەوه.\nهیوادارم ڕوون بووبێت .\nكاكی برا ئەو پرۆگرامە زانیاری خۆی لە بەشی Registry تۆمار كردووه... ئەبێت پاش ئەو هەنگاوانەی كاكه ئاسۆ، لە Registry یشدا لای ببەی.\nF3 بكە و ناوی ئەو پرۆگرامەی بدەرێ تا بۆت بدۆزێتەوە، و پاشان بیانسڕەوه. restart بكە..\nئاگادار بە ئەگەر بوخچەی (فۆلدەر) دوگمه و دۆڵابە بێخێرەكان نەسڕدرابۆوه ئەبێت به بەدەست بیكەیت.. لێ ناو پرۆگرام و دامەزراوەكاندا\nسپاس بۆ یارمەتی هەموو لایەكتان!\nلینكەكانی بەردەقانی چاری كرد.


هەپەگە كوژرانی 38 سەربازی توركیای ڕاگەیاند – تۆڕی میدیایی خەڵک\nهێزەكانی پاراستنی گەل (هەپەگە) كە باڵی سەربازی (پەكەكە)یە ڕایدەگەیەنێت، لە ڕووبەڕووبوونەوەكانی ڕۆژانی ڕابردوودا لە زاپ، ئاڤاشین و مەتینا 38 سەربازی توركیا كوژراون.\nهێزەكانی پاراستنی گەل (هەپەگە) كە باڵی سەربازی پارتی كرێكارانی كوردستان (پەكەكە) لە ڕاگەیەنراوێكدا ئاشكرایكد، لە ڕۆژی 23 ی ئەم مانگەوە كە توركیا هێرشەكانی بۆ سەر زاپ، ئاڤاشین و مەتینا دەستپێكردووە، شەڕێكی سەخت لە ئارادایە و گەریلاكانیان چەندین چالاكیان ئەنجامداون.\nهەپەگە ئەوەشی خستووەتەڕوو، لەو چالاكی و ڕووبەڕووبوونەوانەدا 38 سەربازی توركیا كوژراون و لە چەند ناوچەیەك ناچار بە پاشەكشێ كراون.\nهەپەگە ئاماژەی بەوەشداوە، لەو شەڕانەدا زیان بەر چەند هەلیكۆپتەر و فڕۆكەی بێفڕۆكەوانی توركیا كەوتووە و دەیان سەربازیش برینداربوون.\nخەڵك فڕۆكە جەنگییەكانی ڕوسیا چەند بارەگایەكی گرووپەكانی نزیك لە توركیا لە جندرێس بۆردوومان دەكەن. (زیاتر…)\n27 حوزەیران 2021 5.41 pm\nخەڵك- هێزەكانی پاراستنی گەل (هەپەگە) باڵی سەربازی پەكەكە ڕایدەگەیەنێت، لە چالاكی گەریلاكانی ئازادی كوردستان،…\n08 حوزەیران 2021 7.17 pm\nخەڵك- فڕۆكە جەنگییەكانی توركیا، ناوچەیەكی سەر بە قەزای ئامێدی لە پارێزگای دهۆك بە چڕی بۆردومان دەكەن.


سەرەدانەكا گەلەك گرنگ – Sibehî سبەھی\nسەرەدانەكا گەلەك گرنگ\nBergeh Kurdistan On 31/08/2021 / نڤیسار\nسه‌رەدانا سه‌رۆکێ فرانسایێ ئەمانوێل ماكرۆن و شاندەیا پێ ڕا یا بۆ باشوورێ کوردستانێ گاڤه‌ک گه‌له‌ک گرنگ بوو. مرۆڤ دکاره ڤێ یه‌کێ وه‌ک ده‌ستکه‌فتیه‌ک یا دپلۆماسیا ده‌ستهەلاتا کوردستانێ بنرخینه. ئه‌م هه‌موو دزانن د ده‌مێن ته‌نگ دا ده‌ما ئالیێن کو مرۆڤ دۆسێ خوە دحه‌سبینه و پشتا خوه ددن مرۆڤی، مرۆڤ دلشکه‌ستی دبه کو ب سالان نایێ ژبیر كرن و سه‌راست کرن. تێ زانین کو د ده‌ما ڕه‌فه‌راندوما سه‌رخوه‌بوونا کوردستانێ دا، وه‌لاتێن جیران، هه‌تا ڕاده‌یه‌کی جیهانێ، به‌رێ خوه ژ کوردا دا ئالیه‌کی. کوردستان دۆرپێچ کرن هه‌تا ده‌مه‌کی چوویین هاتنا کوردستانێ بوو پرسگرێكەك مه‌زن و گه‌له‌ک ده‌رگەھ ل سه‌ر کوردستانێ هاتن گرتن.\nئھا د وێ ده‌م و رەوشا نازك دا سه‌رۆکێ فرانسایێ سه‌رۆکوه‌زیرێ هه‌رێما کوردستانێ یێ وێ ده‌مێ نێچیرڤان بارزانی ڤه‌خواند فرانسایێ و هه‌ڤدیتن و جڤینێن ب واته و بەھەمدار هاتن کرن، ل پێش چاڤێ جیهانێ ماكرۆن دۆستانیا خوه ل گه‌ل گه‌لێ کوردستانێ و نێچیرڤان بارزانی ئاشکه‌ره کر. ئه‌و هه‌لوه‌ستا ماكرۆن بوو گاڤه‌ک گه‌له‌ک گرنگ ژ بۆ شکاندنا دۆرپێچا ل سه‌ر باشوورێ کوردستانێ.\nهه‌روه‌ها د ده‌مه‌کێ دا كو ڕێیا دیالۆگێ د ناڤبه‌را هه‌رێما کوردستانێ و ئیراقێ دا هاتبوو خه‌تماندن، حوکومه‌تا بەغدایێ چو ژ داخوازیێن کوردا بجھ نەدئانین و جاردن سه‌رۆکێ فرانسایێ هه‌لوه‌سته‌ک وه‌رگرت و نێچیرڤان بارزانی وه‌ک سه‌رۆکێ هه‌رێما کوردستانێ ڤه‌خواند پاریس و ب پرۆتۆکۆله‌کا وەك یا سه‌رۆککۆمارێ ده‌وله‌تا پێشوازی ل نێچیرڤان بارزانی کر. هه‌ر ڤێ یه‌کێ ڕێیا دیالۆگێ د ناڤبه‌را بەغدا و هه‌ولێر دا ڤه‌کر .\nئه‌ڤە جارا پێنجێ یه کو هه‌ردو سه‌رۆک هه‌ڤدبینن و ل گه‌ل هه‌ڤ ڕه‌وشا هه‌رێمی و ب تایبه‌تی ڕه‌وشا باشوورێ کوردستانێ و ڕۆژاڤایێ کوردستانێ گۆتوبێژ دکن و هه‌ولا چاره‌سه‌رکرنا پرسگرێکان ددن. دپلۆماسیه‌ک هه‌یه کو ل پێشچاڤێ مه‌دیایێ  و ژ هه‌رکه‌سی را ڤه‌کری تێ ڕێڤه‌برن. لێ مرۆڤ دزانە کو ل پشت په‌ردێ ژی گه‌له‌ک هه‌ولدان دبن کو هه‌تا زه‌مینه‌ک ئه‌رێنی ژ بۆ دپلۆماسیه‌ک سه‌رکه‌فتی ئاماده دبه. دخوه‌یێ دۆستانیه‌ک گه‌له‌ک کوور د ناڤبه‌را هه‌ردو سه‌رۆکان دا په‌یدا بوویه. ژ خوه ده‌ما هه‌ڤ دبینن مرۆڤ ڤێ یه‌کێ تێدگەهه.\nسه‌رەدانا ماكرۆن یا هه‌ولێر د هه‌مان ده‌مێ دا ژ بۆ ڕۆژاڤایێ کوردستانێ ژی گه‌له‌کی گرنگه. ئه‌م ژ بیرنه‌کن کو ، ل ڕۆژهلاتا ناڤین د ده‌مه‌کێ دا فرانسا ژ وان وه‌لاتێن هه‌ری زێده خوه‌دی باندۆر بوو. گه‌له‌ک وه‌لات ب دیزاینکرنا فرانسایێ هاتن ئاڤاکرن. هه‌تا نها ژی ل هنده‌ک وه‌لاتێن وه‌ک سوریه و لبنانێ مرۆڤ ده‌وسێن چاندا فرانسایی دبینه. فرانسا نها جاردن دخوازه ل هه‌رێمێ ڕۆله‌کا سه‌ره‌کی بله‌یزه و ببه خوه‌دی باندۆر.\nسێ سەرۆكاتیێن ھەرێما كوردستانێ ل پێشوازیا سەرۆكێ فرانسایێ\nئەمریكا ب ئاوایه‌کی ژ ئیراقێ ڤه‌دکشه، دبە سبه‌هی ژی ژ سوریێ ژی دەركەڤە، ئەڤ ھەلوەستا ئەلریكایێ هه‌ر ده‌مێ د ڕۆژه‌ڤێ دا یه. لێ فرانسا ب بریاره کو ل هه‌رێمێ بمینه. هه‌تا د پاشه‌رۆژێ دا، ئەمریكا ب ته‌مامی ژ ئیراقێ ڤه‌کشه، فرانسا هه‌یینا خوه یا له‌شکه‌ری تایبه‌تی ل هه‌رێما کوردستانێ ب هێزتر دکه. سیاسه‌تا ئیرۆ ماكرۆن ڕێڤه دبه ده‌لیلەكە کو جاردن دخوازە ڕۆلا خوه یا به‌رێ ل هه‌رێمێ ده‌ستڤه بینه.\nژ ئالیێ کوردان ڤه دپلۆماسیا سه‌رۆکێ هه‌رێما کوردستانێ ڕێڤه دبه سه‌رکه‌فتیه و ده‌ستێ کوردان ل ئیراقێ ب هێز دکه و قادا ناڤده‌وله‌تی دا ئیعتباره‌ک باش په‌یدا دکه.\nهه‌روه‌ها هه‌ولدانێن سه‌رۆکێ هه‌رێمێ ژ بۆ یه‌کرێزیا رێكخستنێن باشوور و یەكدەنگیا ناڤمالا کوردان ل ده‌رڤه ژی باش تێ دیتن و نرخاندن كو ئەڤ ھەلوەست جهێ شانازییێ یە و ئەگەرەكە كو هه‌لوه‌ستا کوردان ل هەمبه‌ر بەغدایێ و ده‌رڤه ب هێزتر دكە.\nده‌ما نێچیرڤان بارزانی پێشوازیا سه‌رۆکێ فرانسایێ و شاندەیا پێرا ل ئۆفیسا خوه یا ل هه‌ولێر کر، ئاوایێ پێشوازیا سه‌رۆکێ هه‌رێما کوردستانێ جهێ دلخوه‌شیێ بوو و هه‌روه‌ها ته‌جرووبه‌یه‌کا ده‌وله‌تبوونێ بوو. سه‌رۆکێ هه‌رێما کوردستانێ نێچیرڤان بارزانی ل گه‌ل سه‌رۆکوه‌زیر مه‌سروور بارزانی و سه‌رۆکا پەرلەمه‌نتۆیێ ڕێواز فایه‌ق پێشوازیا ماكرۆن و شاندەیا پێرا کر و د جڤینا هه‌ردو وه‌لاتان دا ژ ئالیێ کوردستانێ ڤه پەرله‌مه‌نتۆیا کوردستانێ و به‌رپرسیارێن حوکومی یانی هه‌موو ده‌ستهلاتا کوردستانێ ئاماده بوو.\nد کۆنفه‌رانسا ڕۆژنه‌مه‌ڤانی یا سه‌رۆکێ فرانسایێ و سه‌رۆکێ کوردستانێ دا ماكرۆن گۆت: “هاتنا مه بۆ کوردستانێ په‌یامه‌که کو فرانسا ده‌ست ژ دۆستێن خوه به‌رناده.” بێ گومان د ڤێ قۆناغێ دا داخوویانیێن سه‌رۆکێ فرانسایێ ژ بۆ کوردا و کوردستانێ و هه‌روه‌ها ژ بۆ هه‌موو جیهانێ وه‌ک په‌یامه‌کی یه .\nماكرۆن سه‌ردانا سه‌رۆک مەسعود بارزانی کر و د که‌سایه‌تا وی دا سپاسیا پێشمه‌رگه‌یێن کوردستانێ کر. هه‌روه‌ها ب ناڤێ مالباتێن شه‌هیدان ل گه‌ل مالباتا پێشمه‌رگه‌یێ شه‌هید هوسام سورچی هه‌ڤدیتنه‌ک پێکانی.\nئه‌ڤ سه‌رەدانا گرنگ ژ ئالیێ مه‌دیا ترکیێ ڤه قه‌ت نه‌هات دیتن و قه‌ت به‌حسا وێ سەرەدانێ نه‌هات کرن، هه‌روه‌ها مه‌دیایا پەکەکێ ژی ب ته‌مامی چاڤێ خوه ل ڤێ بوویه‌را دیرۆکی گرت و قه‌ت به‌حس نه‌کر. بالکێشه کو هه‌ردو مه‌دیا ب هچ ئاوایه‌کی جھ نه‌دان ڤێ سه‌رەدانا ماكرۆن یا هه‌ولێرا پایته‌ختێ کوردستانێ. هه‌روه‌ها گه‌له‌ک بالکێش بوو کو، مه‌دیایا پەکەکێ ل ڕۆژاڤایێ کوردستانێ ژی گرنگی نه‌دان سه‌ردانا ماكرۆن یا هه‌ولێر، لێ په‌یامه‌کا ڤێ سه‌رەدانێ بۆ چاره‌سه‌رکرنا پرسا کورد ل ڕۆژاڤایێ کوردستانێ ژی ھەبوو.


📅 01-03-1996 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 17:11:55\n📅 01-12-1995 رێکەوت و رووداو (کڕۆنۆلۆژیا)\n📅 کاتی تۆمارکردن Jan 21 2017 11:04AM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 11:04:08\n📅 02-02-1996 رێکەوت و رووداو (کڕۆنۆلۆژیا)\n📅 کاتی تۆمارکردن Jan 21 2017 4:47PM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 16:47:21\n📅 03-06-1996 رێکەوت و رووداو (کڕۆنۆلۆژیا)\n- کۆبوونەوەیەکی نائاسایی پەڕڵەمانی باشووری.ک، لە ن [ زۆرتر... 👁] ✖ ✖ ✖ 0 1 ✔ 78% ✍ هـ.ب. 30-8-2010 11:21:13\n📅 04-05-1970 رێکەوت و رووداو (کڕۆنۆلۆژیا)\n- جەماوەری سلێمانی تەرمی نووسەری چاکساز مەلا نەجمە [ زۆرتر... 👁] ✖ ✖ ✖ 0 2 ✔ 90% ✍ هـ.ب. 30-8-2010 11:20:19\n📅 05-02-1996 رێکەوت و رووداو (کڕۆنۆلۆژیا)\n📅 کاتی تۆمارکردن Jan 21 2017 4:48PM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 16:48:02\n📅 05-12-1995 رێکەوت و رووداو (کڕۆنۆلۆژیا)\n📅 کاتی تۆمارکردن Jan 21 2017 11:11AM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 11:11:06\n📅 06-05-1996 رێکەوت و رووداو (کڕۆنۆلۆژیا)\n- کردنەوەی پیشانگای هونەریی دڵڤین شنگالی لە پەڕتوو [ زۆرتر... 👁] ✖ ✖ ✖ 0 1 ✔ 96% ✍ هـ.ب. 30-8-2010 11:21:13\n📅 06-05-2008 رێکەوت و رووداو (کڕۆنۆلۆژیا)\n📅 کاتی تۆمارکردن Jan 21 2017 5:21PM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 17:21:56\n📅 07-06-1996 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 17:20:36


كۆدار: سێدارە، بێ چارەیی کۆماری ئیسلامی بەرامبەر بەرخۆداندا – پەژاک\nكۆدار: سێدارە، بێ چارەیی کۆماری ئیسلامی بەرامبەر بەرخۆداندا\nگەلی کورد بە خۆڕاگرییەکی بێ‌وێنە بەرامبەر بە گروپی تیرۆریستی داعش و پشتیوانەکانیان، بوو بە پێشەنگی دیمۆکراتیزەکردنی رۆژهەڵاتی ناوەڕاست و بە کاریگەرترین هێزی تێکۆشان دژی تیرۆریسم لە هەرێمەکە و جیهاندا. ستاتۆی ئێستای گەلی کورد بە شەهید بوونی هەزاران تێکۆشەر بەدەست هاتووە و بەرخۆدانی بێ وچان گەلەکەمان ، ئێمەی لە هەر کات زیاتر لە ئازادی نزیک کردوەتەوە. بەم هۆیەوە ناوەندەکانی سەرکووتی کۆماری ئیسلامی هەر لە سەرەتایی هاتنە سەرکاری ئەم رژیمە تا ئێستاکە هەوڵیانداوە لەرێگای زیندان، ئەشکەنجە، لە سێدارەدان و سەرکووت، گەلەکەمان بترسێنن و زەخت و گووشارەکانیان زۆرتر بکەن. ئەم ئەزمونە شکستخواردووەی رژیمی ئێران لە چوارچێوەی ئینکاری مافی رەوای گەلەکەمان و گەلانی دیکەی ئێران بەردەوامە. ئەمە لە کاتێکدایە ئەو شتانەی کە لە لایەن بەرپرسانی دەوڵەتی و حکومەتی کۆماری ئیسلامی ئێران بانگەشەیان دەکرد بۆ باشتر کردنی بارودۆخی گەلانی ئێران، بە روونی جیاوازی لە نێوان ووتار و کرداریاندا دەبینین. سووربوونی کۆماری ئیسلامی لە سەر سیاسەتەکانی دژە کورد و چارەسەر نەکردنی کێشەی گەلانی ئێران، ئیتر لەلایەن گەلەکەمان و گەلانی دیکەی ئێران قبووڵ ناکردرێت و نارەزایەتی گشتی لێکەوتوەتەوە و لێیدەکەوێتەوە.\nکۆماری ئیسلامی لەجیاتی پێکهێنانی سیاسەتێکی دیمۆکراتیک، سیاسەتە قەیراناویەکانی خۆی بەرامبەر بە گەلان، بەتایبەتی لە دوای رێکەوتنی ناوەکی بەردەوام دەکات و سەرکووتی هێزە دیمۆکراتیکەکانی ناوخۆیی زۆرتر و بەرفراوانتر کردوەتەوە. کۆماری ئیسلامی ئێران دەیهەوێت کە رێکەوتننامە ناوەکیەکە وەک ئامێرێک بۆ لەناو بردنی دۆزی گەلانی ئێران بە کار بهێنێت، بەڵام لە کردەوەدا دەبینین کە گەلەکەمان لە بەرامبەر ئەم سیاسەتانە راوەستاوە و رۆژ لە دوای رۆژ تێکۆشانی خۆی بەهێزتر و بەربڵاوتر دەکات. دەستکەوتەکانی گەلی کورد لە ئەنجامی تێکۆشانی ماندوو نەناسانەی هەموو ئەو تێکۆشەرانە دێت کە بێدەنگیان تێکشکاندووە و کلتووری بەرخۆدانیان بەرەوپێشەوە بردووە. بەوشێوەیەی کە ئەمڕۆ دەیبینین زیندانەکان بووە بە سەنگەری بەرخۆدانی گەلی کورد لە دژی سیاسەتی ئینکار و پاکتاوکاری کۆماری ئیسلامی ئێران و هەروەها ئەم سەنگەرانەش رۆڵی کاریگەری لە سەرکەوتنەکانی گەلی کورددا بوو.\nخۆڕاگری زیندانیانی سیاسی لە ساڵانی رابردوودا، مۆری خۆی لە بزووتنەوەی نوێی ئازادیخوازی گەلی کورد لە رۆژهەڵاتی کوردستاندا داوە و رۆڵێکی مێژووی لە بەدەستهێنانی سەرکەوتنەکانی گەلی کورددا هەبووە. بەرخۆدانی زیندانیان سەلماندی کە درووشمە بێ‌واتا و فریوکاریەکانی، کە بەرپرسانی کۆماری ئیسلامی بۆ دوور خستنەوەی گەلی کورد لە خواستە دیمۆکراتەکانیان باسیان لێوە دەکرد، شکستی هێناوە و تەنانەت، زیندانیانی سیاسی کە لە خراپترین هەلومەرجدا ژیان بە سەر دەبەن، لە تێکۆشان راناوەستن. پەیرەو کردنی سیاسەتی وەحشیانەی لە سێدارەدان لە بەرامبەر بەرخۆدان و خۆڕاگری شەهید سیروان نژاوی کە سیاسەتی تەسلیمبوونی کۆماری ئیسلامی تێکشکاند، نیشانەی بێ‌هێزی و بێ‌چارەی رژیمی ئێرانە. بەرخۆدانی شەهید سیروان تا کۆتایی ساتەکانی ژیانی، جارێکی تر سەلماندی کە سێدارە و سەرکووت، هیچکات ناتوانێت ئازادیخوازان لە رێگای تێکۆشان دوور بکاتەوە. تەنانەت لەناو زیندانیشدا تەنیا رێگای راست، بەدەست هێنانی ئازادی و مافی گەلی کورد و گەلانی دیکەی ناو ئێرانە.\nهەر وەک چۆن بە لە سێدارەدانی فەرزادەکان و شیرینەکان نەیانتوانی تێکۆشانی ئازادیخوازانەی گەلەکەمان راوەستێنن، بە لە سێدارەدانی شەهید” سیروان”یش بە سەدان جەوانی کورد رێگای تێکۆشان دەگرنەبەر و دێنە ناو گۆڕەپانی تێکۆشانەوە.\nهاودەنگی و هاودڵی گەلەکەمان لە رۆژهەڵاتی کوردستان و هەموو هێزە ئازادیخوازەکانی ناو ئێران لە نارەزایەتی بەرامبەر ئەم کردەوە وەحشیانەدا، دەبێتە هۆی ئەوەی کە بەرزتر لە جاران دەنگی ئازادیخوازانەمان بگەیەنینە گوێی هەموو جیهان. لەم چوارچێوەدا لەگەلەکەمان لە رۆژهەڵاتی کوردستان و تەواوی هێزە دیمۆکراتیکەکانی ئێران و ناوچەکانی دیکە داوا دەکەین بۆ کۆتایی هێنان بە سیاسەتی وەحشیانەی کۆماری ئیسلامی ئێران، بە بەرزتر کردنی ئاستی تێکۆشانی خۆمان، لە خوێنی شەهیدانی رێگای ئازادی خاوەندارێتی بکەین.\nئێمە وەکوو کۆمەڵگای دیمۆکراتیک و ئازادی رۆژهەڵاتی کوردستان”کۆدار” وێرای پرسە و سەرەخۆشی لە بنەماڵەی شەهید سیروان نژاوی و گەلەکەمان لە رۆژهەڵاتی کوردستان، رایدەگەیەنین کە لە خوێنی پاکی شەهید سیروان خاوەنداریتی دەکەین و لە چوارچێوەی پاراستنی رەوا لە تێکۆشانی ئەم شەهیدە دیفاع دەکەین و وڵامێکی توند بەم جنایەتەی کۆماری ئیسلامی دەدەینەوە. هەروەها سڵاو بۆ رۆحی پاکی شەهیدان دەنێرین و ویستی ئازادیخوازانە و تێکۆشانی رەوایان بەرز رادەگرین و بە تێکۆشانی خۆمان ئامانجی بەرز و ئینسانیان بەدی‌دێنین.\nهەروەها لەگەلەکەمان لە رۆژهەڵاتی کوردستان،بەتایبەتی جەوانان داوا دەکەین کە بۆ وڵامی سیاسەتە چەپەڵەکانی کۆماری ئیسلامی بەروەو خەتی هزری و تێکۆشانی شەهید سیروان بێن و ئەرکی ئەخلاقی و ئینسانی خۆیان بە باشترین شێوە پێک بێنن.\nشۆرای بەرێوەبەرایەرتی کۆمەڵگای دیمۆکراتیک و ئازادی رۆژهەڵاتی کوردستان – KODAR


ئاکۆ برایم : سەرۆک لەنێوان پێویستى و نەویستى . – WTARIKURD\nئاکۆ برایم : سەرۆک لەنێوان پێویستى و نەویستى .\nسەرۆک خەمخۆرى گەلە ، باوکى میللەتە ، هەمیشە و بەردەوام ئاگاى لە رەعیەت و حاڵ و ئەحواڵى یانە ، هەموو کار و موجازەفەیەک دەکات بۆ خۆشگوزەرانى و ، ئارامى و تێر و پڕى خەڵکەکەى ، بەردەوام لەناو میللەت و جەماوەردایە . ئەوەندە بەسە کە نموونە گەلى وەک سەرۆکەکانى رۆژئاوا بهێنینەوە ، بەتایبەت لەم کات و زروفەى ئێستا و ، هەڵوێست و کاردانەوەى مەردانەیان ، لەهەمبەر ئەو شەپۆلى کۆچەى پەنابەران و لێقەوماوان .\nگەر نموونەى وەک مێرکل و ماندێلا و خوسەى مۆخیکا بێنینە بەرچاومان و ، بەراوردى بکەین لەگەڵ سەرۆکی لەمەڕ خۆمان ، ئەوا مرۆڤ نازانێت چى بڵێت ؟ بە چ پێوانە و کێشانەیەک بەراوردیان بکات ، ئەو کەسایەتیانە بەراستى شیاوى ئەوەن ، کە نەک پێیان بڵێین سەرۆک ، بەڵکو وەک کەسایەتى کاریگەر و نەمرو ، بەرز و ناسراو و لێهاتوو ، لەتۆمارى مێژوودا ناویان بنەخشێنرێت و ، بۆهەتایە وەک سیمبول و سەروەتى نیشتمانى بمێننەوە .\nگەر سەرنجێک لەنێوان سەرۆکى خۆمان ، کە ئێستا لەسەر مانەوەى لەدەسەڵات خەریکە قیامەت رادەبێت ، لەگەڵ هەریەک لەو سەرۆکە جیهانیانە بەراوردیان بکەین ؟ ئەوە زانیمان ئەوان چۆنن و ، بۆ رازیکردنى تاکە یەک کەسیش ئامادەن دەستبەردارى پۆست و کورسیش بن ، بەڵام بەپێچەوانەوە سەرۆکەکەى خۆمان ، کە بەدرێژایى چارەکە سەدەیەک ، هیچى بۆ میللەت نەکردوە و ، بۆشیناکات ، میللەتەکەى لەژێر خاڵى سفرەو ، لەوپەڕى رەزاڵەتیدایە ، بێ موچەن ، بێ کارن ، بێ خزمەتگوزارین ، ئاسایش نى یە ، خەڵک خەمبار و لێو بەبارە ، هیوا وئاواتیان بۆتە سەراب ، رۆژانە لەخراپەوە بەرەو خراپتر دەچن ، بەچوار مانگ جارێک مووچە دەدرێت ، پێشمەرگە و پارێزەرانى وڵات ، کە ئەگەر ئەوان نەبن ، شتێک نامێنێتەوە بەناوى حکومەتى هەرێم ، کەچى لەهەموو کەس حاڵیان خراپتر و پەراوێزخراوترین . رۆژانە بەهەزاران کەس کۆچ دەکەن ، وڵات بەجێدێڵن . تادێت گرانى و هەژارى زیاد دەکات . بەهۆى قەیرانى دارایى ، کە هۆکارەکەى لەئەوەڵەوە تائەخیر لەملى سەرۆکە ، زیاتر خۆى لە ناکۆکى و ململانێى شەخێى دا ئەبنێتەوە ، نەک سیاسى و نەتەوەیى ، هەڵوەشاندنەوەى خێزان زیاتر و زۆرتر بووە ، کەچى نەبیستمان نەبینیمان لەئاست ئەو هەموو گرفت و کێشە کەڵەکەبوانەیا ، سەرۆک لێدوانێک بدات ، دڵنیایى بدات بەخەڵک ، هەوڵى چارەسەرکردنى بچوکترین کێشە بدات ، بیر لەباشترکردنى رەوشى ژیانى کەسەکانى بکاتەوە .\nتوخوا ئەگەر ئەوە نوکتەو کۆمیدیا نەبێت چى یە؟ سەرۆک ئیدیعاى ئەوە دەکات کە بۆ چارەسەرى پرسى کورسییەکەى ، میللەت دەکات بەدادوەر وسەنگى محەک ، پێى باشە ئەوان بڕیار لەسەر درێژکردنەوە و مانەوەى لە پۆستەکەى بدەن . کە ئەمەش پرسیارێکى قورسە و ، دەیان و سەدان گومان لەو قسەیە بەدیدەکرێت ، باشە ماناى چى سەرۆک هیچ لەخەمى میللەتدا نەبێت ، ئەو لەکەشەکەلانى فەلەک و ئێمەش لەنێو چاڵى نەعڵەت . رۆژانە خۆمان ئاو بەتانگەر بکڕین ، کارەبامان موەلیدەى ئەهلى بێت ، بژێوى ژیانى خۆمان بەکرێکارى و دەستگێڕى بەدەستبێنین ، لەناو وڵاتى پڕ لەنەوت و بەنزیندا ، بەدیار چەند لیترێک سووتەمەنى یەوە رۆژ ومانگ بژمێرین !! ئەى ئەو میللەتە ئەبێت لەکوێ بێت کە تا بینە قاقاى نغرۆى کێشەو گرفتە ،؟؟ بەدەست هەڵەو تاک رەوى سەرۆکەوە ، لەنێو دەریایەک دەردەسەرى و قەیراندا دەناڵێنێت !! کەچى خۆشباوەڕانە متمانەیان پێى هەیە ، کە ئەگەر دوور لەسانسۆر و ترس ، رێکخراوێکى بێ لایەن راپرسى لەسەر ئەو پرسە بکات ، ئەوا ئەنجامەکەى مەعلوم دەبێت .\nدواین پرسیارم بۆ هەموو لایەک و بەتایبەت ئەوانەى لەخەمى سازان و کورسیەکەى سەرۆکدان ، سەرۆک باوکە . باشە گەر باوکێک نەتوانێت مناڵەکانى بژێنێت ، تواناى نەبێت گیانیان بپارێزێت ، لەترس و پەلامار نەبێتە قەڵغانیان ، پێداویستى رۆژانەیان بۆدابین نەکات ، پارەیان نەداتێ ، ئاگاو عیلم و خەبەرى لە ئاکار و پەروەردکردنیان نەبێت ، نەزانێت چۆن ئەژین و ، چى دەکەن و ، چۆن دەگوزەرێن ؟، مانگى جارێک لێیان نەپرسێتەوە ، ئایا ئەوە باوکە یان باوە پیارەیە ، یان ………؟؟ بوونى نەبوونى ئەو باوکە چى یە ؟ جگە لەکەسێکى زیادە و جێگر و ناوێکى زل وبێ ناوەرۆک ؟؟\nکونجرینی : هەرای بازاڕیی سیاسی لەهەرێمی کوردستان .\nبورهان شێخ رەئوف : 220 ملیار دۆلار .


کار و چالاکی – بیت\nمۆدێلی کاری بازرگانی\nوۆرکشۆپ - ئۆنلاین\nلە ٢٠٢٠/٦/١٨ دا، بەڕێز ئەلیڤۆ مەتی وۆرکشۆپێك ئەنجام دەدات لەسەر مۆدێلی کاری بازرگانی (Business Model Canvas). ئامانجی وۆرکشۆپەکە بریتییە لە تیشك خستنە سەر مۆدێلی کاری بازرگانی بۆ زیاتر شارەزابوون لە کارەکەت. مۆدێلی کاری بازرگانی شێوازێکی نوێی نووسینی ڕەنگڕێژی بازرگانی (Business Plan)یە.\nبۆیە ئەگەر بیرۆکەیەکت هەیە و دەتەوێت دەست بە کاری خۆتبکەیت، ئەوا ئەم وۆرکشۆپە گونجاوە بۆ تۆ و دەتوانیت سوود وەربگریت لە نوێترین تەکنیکەکانی شارەزابوون لە کارەکەت پێش دەستپێکردن.\nئەم وۆرکشۆپە بێ بەرامبەرە و بە زمانی کوردی دەبێت. وۆرکشۆپەکە لە ڕێگەی ئەپلیکەیشنی (zoom)ەوە ئەنجام دەدرێت و تەنها دوو کاتژمێر دەخایەنێت.\nبانگەشە و بە مارکە کردن\nوۆرکشۆپەکا ئونلاین یا بێ بەرامبەر ل سەر ڕێک و تەکنیکێن بانگەشە کرنێ و ب مارکەکرنێ (Promotion & Branding) دێ ژ لایێ پڕۆژێ بیت ڤە هێتە پێشکێشکرن.\nوۆرکشوپ ١٥/٦/٢٠٢٠ هێتە پێشکێشکرن و ماوەیێ وێ ٢ دەمژمێرن و دێ ب زمانێ کوردی، زاراڤێ بادینی بیت\nئەڤ وۆرکشوپە بۆ وان کەسایە یێن خودان کارێن خۆ بن یان هزرا کارەکێ بازرگانی هەبیت. بۆ زێدەتر زانیارییا و خۆ تومار کرنێ کلیکێ لسەر ڤی لینکی بکە\nتێبینی: ئەڤ سمینارە و هەمی سمینار، ڕاهێنان و وۆرکشوپێن مە بێ بەرامبەرن\nدۆزینەوەی بیرۆکەی بازرگانی\nسیمینار - ئۆنلاین\nبەڕێز محمد قاسم، کە ڕاوێژکاری بازرگانییە لە پرۆژەی (بیت)دا، هەڵدەستێت بە ئەنجامدانی سیمینارێك لەسەر ڕێباز و تەکنیکەکانی دۆزینەوەی بیرۆکەی بازرگانی لە ڕۆژی ٢٠٢٠/٦/١٦ دا. ئەم سیمینارە بۆ ئەو کەسانەیە کە دەیانەوێت ببنە خاوەن کاری خۆیان و وەبەرهێنان بکەن، بەڵام بڕیاری کۆتاییان نەداوە لەسەر بیرۆکەکانیان.\nئەم سیمینارە دوو کاتژمێر دەخایەنێت و بێ بەرامبەرە. وە سیمینارەکە لە ڕیگەی ئەپلیکەیشنی (zoom)ەوە بەڕێوەدەچێت.\nسیمینارەکە بە زمانی کوردی دەبێت. بۆ پێشکەشکردنی داواکاری بۆ بەشداری کردن لە سیمینارەکەدا، تکایە کرتە لەسەر دوگمەی داواکردن بکە.\nلە ڕۆژی (١٩)ی مانگی (٥)دا، (بیت) وۆرکشۆپێکی ئۆنلاین ئەنجامدەدات لەسەر توێژینەوەی بازاڕ. وۆرکشۆپەکە بە زمانی کوردی دەبێت و تەنها دوو کاتژمێر دەخایەنێت. وۆرکشۆپەکە ڕێبازەکان و پێکهێنەرەکانی توێژینەوەی بازاڕ ڕوون دەکاتەوە. وە بۆ ئەو کەسانە ئامادە کراوە کە\nخاوەنی کاری خۆیانن\nدەیانەوێت ببنە خاوەن کاری خۆیان\nبۆ بەشداری کردن لەم وۆرکشۆپەدا، تکایە دوگمەی (داواکردن) داگرە، یاخود ئیمەیلێك بنێرە بۆ : [email protected].\nئەم وۆرکشۆپە تەنها دوو کاتژمێر دەخایەنێت، وە لە ٢:٠٠ی دوای نیوەڕۆ دەستپێدەکات.\nئەم وۆرکشۆپە کۆتایی پێهاتووە…\nوۆرکشۆپ - دهۆك\n(بیت) دێ رابیت ب ئەنجامدانا دوو وۆرکشۆپا لسەر فوتوگرافییا کەل و پەلا، ل باژێرێ دهۆکێ. وۆرکشۆپ دێ ژلایێ (یۆهەننا فریتز) ڤە هێنە رێڤەبرن، کو ئەو بخۆ خودانکارەکێ سەربەخۆ یێ ئەلمانییە. یۆهەننا د راهێنانا خۆدا دێ تەکەزێ کەتە سەر چاوانییا گرتنا وێنێن پرۆفێشناڵ بۆ بەرهەم یان خزمەتگوزاریا خۆ داکو د بازاڕسازییا کارێ خۆدا بکار بینی.\nتۆ دشێی بەشداریێ د ڕاهێنانێ دا بکەی ئەگەر\nخودان کارێ خۆبی\nبۆ بەشداری کرنێ د ڤێ ڕاهێنانێ دا دوگما (داواکردن) داگرە و فۆرمێ پرکە یان ئیمەیلەكی بۆ مە فرێکە ب ڕێیا: [email protected].\nئەم وۆرکشۆپە کۆتایی پێهاتووە.\nوۆرکشۆپ - سۆران\n(بیت) هەڵدەستێت بە سازدانی وۆرکشۆپێك لەسەر فۆتۆگرافی بۆ کاڵا لە سۆران. وۆرکشۆپەکە لەلایەن (یۆهەنا فریتز)ەوە بەڕێوەدەچن، کە خۆی خاوەنکارێکی سەرکەوتووی ئەڵمانییە. (یۆهەنا) لە ڕاهێنانەکەیدا تیشك دەخاتە سەر چۆنییەتی گرتنی وێنەی پرۆفێشناڵ بۆ بەرهەمەکەت/خزمەتگوزارییەکەت، تا بتوانی لە بازاڕسازی کارەکەتدا بەکاریان بهێنیت.\nدەتوانیت بەشداری ڕاهێنانەکە بکەیت ئەگەر:\nبۆ بەشداریکرد لەم ڕاهێنانە، تکایە دوگمەی (داواکردن) داگرە و فۆرمەکە پڕ بکەرەوە، یان ئیمەیلێکمان بۆ بنێرە لە ڕێی: [email protected].\nئەم وۆرکشۆپە لەبەر بڵاوبوونەوەی ڤایرۆسی کۆرۆنا دواخراوە.\nوۆرکشۆپ - هەولێر\n(بیت) هەڵدەستێت بە سازدانی دوو وۆرکشۆپی جیاواز لەسەر فۆتۆگرافی بۆ کاڵا لە هەولێر. وۆرکشۆپەکان لەلایەن (یۆهەنا فریتز)ەوە بەڕێوەدەچن، کە خۆی خاوەنکارێکی سەرکەوتووی ئەڵمانییە. (یۆهەنا) لە ڕاهێنانەکەیدا تیشك دەخاتە سەر چۆنییەتی گرتنی وێنەی پرۆفێشناڵ بۆ بەرهەمەکەت/خزمەتگوزارییەکەت، تا بتوانی لە بازاڕسازی کارەکەتدا بەکاریان بهێنیت.\nل ڕۆژێت ٢٢، ٢٣، ٢٥ هەیڤا دوو، ریکو وێندلەر دێ سێ سیمنارێت جیاواز ئەنجام دەت دەربارەی هزرا بازرگانی یا خۆ و چاوانییا جێبەجێکردنێ. وێندلەر دانیشتوویێ ئەلمانیایە و نوکە خودانێ کومپانیەکا دلنیایێ یە ل باڤاریا. ئە یێ ل کوردستانێ دگەل وان گەنجا د ئاخڤیت کو د ڤێن دەست ب کارێ خویێ سەربەخو بکەن و ئەو ژی بەحسا نهێنییا سەرکەفتنا خۆ بۆ وان دکەت.\nئەو کەسێن دڤێن کارێ سەربەخویێ خۆ هەبیت\nئەو کەسێن دڤێن ڕاوێژکاریێ وەرگرن ژ کەسەکێ شارەزا و سەرکەفتی ل سەر دەسپێشخەرییا کاری\nئەو کەسێن هزرەکا بازرگانی هەبیت\nبۆ بەشداریکرنێ، دوگما (داواکردن) داگرە یان ئیمەیلەکی بۆ مە فرێکە بۆ ڤی ئیمەیلی: [email protected].\nل رۆژ ٢٠٢٠/٢/١٨ ل دهۆکێ، پرۆژەی (بیت) ب سەرپەرشتیا جمعە محمود دێ وۆرکشۆپەکا ئێك ڕۆژی ساز کەت ل سەر خاندنا بازاڕی (Market Research). د ڕاهێنانێدا دێ بەحس ل پرۆسەیا خاندنا بازاری و ڕریکێن وێ هێتە کرن، داکو دەستپێشخەرێن کارا د ژیانا دەستپێشخەریێدا بشێن بریارێن ڕاست و دروست بدەن. وۆرکشۆپ دێ بو وان کەسا بیت یێن:\nدڤێن کارێ سەربەخویێ خو هەبیت\nدڤێن تەکنیك و ڕێکێن خاندنا بازاری بزانن\nدڤێن ب ریکا خاندنا بازاری بریارین دروست بدەن د کارێ خودا\nبۆ بەشداری کرنێ کرتە دوگما (داواکردن) داگرە، یان ئیمەیلەکی فرێکە بۆ [email protected]\nلە ڕۆژی ٢٠٢٠/٢/١٨ دا لە هەولێر، پرۆژەی (بیت) بە سەرپەرشتی ئەلیڤۆ مەتی وۆرکشۆپێکی یەك ڕۆژی ساز دەکات لەسەر توێژینەوەی بازاڕ (Market Research). لە ڕاهێنانەکەدا پرۆسەی خوێندنەوەی بازاڕ و ڕێگاکانی دەخرێنەڕوو، تا دەستپێشخەرانی کار لە ژیانی دەستپێشخەرییاندا بتوانن بڕیاری ڕاست و دروست بدەن. وۆرکشۆپەکە بۆ ئەو کەسانەیە کە:\nىیرۆکەیەکی بازرگانییان هەیە\nدەیانەوێت کاری سەربەخۆی خۆیان هەبێت\nدەیانەوێت تەکنیکەکان و ڕێگاکانی خوێندنەوەی بازاڕ بزانن\nدەیانەوێت لە ڕێگەی خوێندنەوەی بازاڕەوە بڕیاری درووست بدەن لە کارەکەیاندا.\nبۆ بەشداری کردن کرتە لەسەر دوگمەی (داواکردن) بکە، یاخود ئیمەیل بنێرە بۆ [email protected]\nلە ڕۆژی ٢٠٢٠/٢/١٨ دا لە هەولێر، پرۆژەی (بیت) بە سەرپەرشتی محمد قاسم وۆرکشۆپێکی یەك ڕۆژی ساز دەکات لەسەر توێژینەوەی بازاڕ (Market Research). لە وۆرکشۆپەکەدا پرۆسەی خوێندنەوەی بازاڕ و ڕێگاکانی دەخرێنەڕوو، تا دەستپێشخەرانی کار لە ژیانی دەستپێشخەرییاندا بتوانن بڕیاری ڕاست و دروست بدەن. وۆرکشۆپەکە بۆ ئەو کەسانەیە کە:\nبیرۆکەیەکی بازرگانییان هەیە\nبیت وۆکشۆپێكی یەك ڕۆژی ساز دەکات بەخۆڕایی لەسەر چۆنیەتی دۆزینەوەی بیرۆکەی بازرگانی لە ڕۆژی ٢٦\_١٢\_٢٠١٩ دا لە هەولێر. وۆرکشۆپەکە ئامادەکراوە کە (٦) کاتژمێر بخایەنێت و وۆرکشۆپەکە بەزمانی کوردی ئەنجام دەدرێت.\nئەو کەسانەی دەیانەوێت کاری خەربەخۆی خۆیان هەبێت\nئەو کەسانەی کە دەیانەوێت تەکنیکەکان و سەرچاوەکانی بیرۆکەی بازرگانی بزانن\nئەو کەسانەی دەیانەوێت بیرۆکە بازرگانییەکانیان برەو پێبدەن\nبیت وۆکشۆپێكی یەك ڕۆژی ساز دەکات بەخۆڕایی لەسەر چۆنیەتی دۆزینەوەی بیرۆکەی بازرگانی لە ڕۆژی ٢٦\_١٢\_٢٠١٩ دا لە دهۆك. وۆرکشۆپەکە ئامادەکراوە کە (٦) کاتژمێر بخایەنێت و وۆرکشۆپەکە بەزمانی کوردی بادینی ئەنجام دەدرێت.\nبۆ بەشداری کردن، تکایە لەسەر دوگمەی (داواکردن) کرتە بکە، یان ئیمەیلمان بۆ بنێرە لە ڕێگەی ئەم ئیمەیلەوە: [email protected].\nبیت وۆکشۆپێكی یەك ڕۆژی ساز دەکات بەخۆڕایی لەسەر چۆنیەتی دۆزینەوەی بیرۆکەی بازرگانی لە ڕۆژی ٢٦\_١٢\_٢٠١٩ دا لە سۆران. وۆرکشۆپەکە ئامادەکراوە کە (٦) کاتژمێر بخایەنێت و وۆرکشۆپەکە بەزمانی کوردی ئەنجام دەدرێت.


ئه‌مڕۆ ٢٦ی ٩ی ٢٠١٧ به‌ڕێز مه‌سعود بارزانی سه‌رۆکی هه‌رێمی کوردستان به‌بۆنه‌ی سه‌رکه‌وتنی پرۆسه‌ی ریفراندۆمی هه‌رێمی کوردستان، په‌یامێکی راگه‌یاند.\nئه‌مه‌ش ده‌قی په‌یامه‌که‌یه:\nئەوەی گەلی كوردستان لە 25ـی 9 بڕیاری لێ دا، تاوان نیه و دژی هیچ به‌ڵگه‌نامه‌یه‌كی نێوده‌وڵه‌تی نییه.\nدەستووری عێراقیش ڕێگە بە ئێمە دەدات كە بە ڕوونی دەڵێ: " ان الالتزام بهذا الدستور يحفظ للعراق اتحاده الحر". زۆر روونیشه كه حكومه‌تی به‌غدا ئیلتیزامی پێ نه‌كرد\nئێمە نامانەوێت بە هیچ شێوەیەك هیچ گرفتێك بێتە پێش. باشترە ئەوان هاوكار بن و ڕۆڵی ئیجابی بۆ چارەسەری گرفتەكان لە نێوان هەولێر و بەغدادا بگێڕن و گوێ له هه‌رێم بگرن. ئەمە ڕێگە ڕاستەكەیە نەك هەڕەشە و گەفكردن. ئەوە بیستوپێنجساڵە سەلماندوومانە كە فاكتەری هەڕەشە نین بەڵكو فاكتەری ئاساییش و سەقامگیرین. ئێمە هەمیشە ڕۆڵی ئێران و توركیا بەرز دەنرخێنین لە كاتی كۆڕەوە مەزنەكەی گەلی كوردستان و هەروەها كیمیاباران و ئەنفالی كوردستان. دووپاتی دەكەمەوە كە تەنیا لێكتێگەییشتن و گفتوگۆ ڕێگەی ڕاستە بۆ چارەسەر كێشەكان نەك هەڕەشەكردن و زمانی زبر. هه‌روه‌ها جه‌ختیش له به‌رده‌وامی په‌یوه‌ندیی دۆستانه‌ی نێوانمان ده‌كه‌ینه‌وه.\nبۆ بینینی ڤیدیۆی په‌یامی به‌ڕێز مه‌سعود بارزانی سه‌رۆکی هه‌رێمی کوردستان ئه‌م لینکه ته‌ماشا بکه:\nSOURCE:: KRP PAGE HIT:: 4127


ئێمه شانازی به دۆستایه‌تیتانه‌وه ده‌كه‌ین"\nسه‌رۆ‌ك وه‌زیرانه‌كانی به‌ریتانیا به‌ڕێزان، جۆن مێجه‌ر و تۆنی بلێر و گۆردن براونن.\nله‌كاتی خۆیدا، من و سه‌ركرده‌كانی دیكه‌ی ئۆپۆزسیۆنی عیراق داوامان له حكومه‌ته‌كه‌ی به‌ڕێز بلێر كرد یارمه‌تی عیراق بدات بۆ ڕزگاربوون له چنگی دیكتاتۆری. ئێمه‌ش ئازایه‌تی و خۆبه‌ختكردنی سوپای به‌ریتانیا به‌رز ده‌نرخێنین.\nئێمه زۆرمان چه‌شت به‌ده‌ست سه‌دام حسێنه‌وه كه ڕه‌نگه زۆرێك له كۆمه‌ڵگه‌ی نێوده‌وڵه‌تی له‌یادیان نه‌مابێت. ڕژێمه‌كه‌ی سه‌دام كۆمارێك بوو له ترس كه عیراقییه‌كانی سه‌رده‌بڕی و په‌لاماری وڵاته دراوسێكانمانی ده‌دا.  به‌ختمان هه‌بوو كه ئه‌و ڕۆیشت و ئێمه‌ش ده‌رفه‌تێكمان هه‌یه كۆمه‌ڵگه‌ی خۆمان سه‌رله‌نوێ بنیات بنێینه‌وه.\nعیراق یه‌كێكه له مۆڵگه مێژووییه‌كانی شارستانیی نوێ. كاره‌سات له‌وه‌دابوو كه سه‌دام هه‌موو تواناكانمانی به هه‌ده‌ر ده‌دا له‌پێناو مه‌رامه‌كانی خۆیدا.\nئێستا كه سه‌دام ڕۆیشتووه، ده‌رفه‌تێكی مه‌زنمان هه‌یه بۆ كۆنترۆڵكردنی ده‌یان ساڵ له گۆشه‌گیری تا بتوانین په‌یوندییه‌كانمان له‌گه‌ڵ كۆمه‌ڵگه‌ی نێوده‌وڵه‌تیدا بنیات بنێینه‌وه. هه‌ڵبژاردنه په‌رله‌مانییه‌كه‌مان كه بۆ جاری دووه‌م له 7ی مارتدا به‌ڕێوه ده‌چێت، ده‌رفه‌تێكمان ده‌داتێ بۆ پته‌وكردنی دیموكراسییه گه‌شه‌كردووه‌كه‌مان و ئه‌وانه‌ش په‌راوێز بخه‌ین كه چه‌ك و بۆمب دژی خه‌ڵكی خۆمان به‌كاردێنن.\nئێمه وه‌ك میلله‌تێك، سۆزێكی زۆرمان هه‌یه بۆ به‌ریتانییه‌كان و زۆریش جێی بایه‌خن بۆ ئێمه؛ و هه‌وڵی زۆر ده‌ده‌ین له‌پێناو په‌یوه‌ندییه‌كی قووڵی دوورمه‌ودا و به‌رفراوان له‌گه‌ڵ سیاسه‌تمه‌دار و ئه‌كادیمی و گروپه وه‌رزشییه‌كان و كۆمپانیا بازرگانیه‌كانتاندا.\nله‌ڕاستیدا ئێمه وڵاتێكی ده‌وڵه‌مه‌ندین، به‌ڵام سه‌روه‌تێكی كه‌ممان بۆماوه‌ته‌وه. توانای كۆمپانیا بازرگانییه به‌ریتانییه‌كان به‌رزهه‌ڵده‌سه‌نگێنین بۆ واڵاكردنی سه‌رچاوه‌كانمان له‌ڕێی وه‌به‌رهێنان و مامه‌ڵه‌كردنی بازرگانی له‌گه‌ڵماندا. عیراق به‌ره‌و كرانه‌وه‌ی زیاتری بازرگانی ده‌ڕوات، كه ئامرازێكه شێوازێكی گوزه‌رانی باشتر به میلله‌ته‌كه‌مان ده‌به‌خشێت كه هه‌وڵی بۆ ده‌دات و شایسته‌یه‌تی.\nهه‌روه‌ها له به‌رژه‌وه‌ندی به‌ریتانیا ده‌بێت ئه‌گه‌ر په‌ره به په‌یوه‌ندییه‌كانی نێوانمان بدات. ئێمه شانازی پێوه ده‌كه‌ین دۆستتان بین و هیوادارم ئێوه‌ش هه‌میشه دۆستمان بن و پێكه‌وه كار بكه‌ین له‌پێناو به‌رژه‌وه‌ندییه هاوبه‌شه‌كانی مرۆڤایه‌تیدا.


بۆ ئەبێ زوو نانی ئێوارە بخۆین؟\n30/9/2020 07:22 PM\nجەستەی مرۆڤ خاوەنی ریتمێکی دەروونییە کە کارکردە سەرەکییەکانی خۆی رێک دەخات. ئەم کاتژمێرە دەروونییە کە پێی دەگوترێ "کاتژمێری بایۆلۆژیک"، یارمەتی جەستە دەدات بۆ خواردن و خەوتن و شتی لەم چەشنە. جێی ئاماژەیە کە کاتبەندیی ژەمە خواردنەکان کاریگەری هەیە لەسەر کێشی جەستە، میتابولیزم، تەندروستی دڵ و سووڕی خەو.\nپسپۆڕان لەسەر ئەو بڕوایەن کە خواردنی خۆراک لە کاتژمێر 6ـی بەیانی تا 7ـی ئێوارە ، رادەی وەرگرتنی کالۆری لەلایەن جەستەوە تا رادەیەکی زۆر کەم دەکاتەوە. هۆکاری ئەم بابەتە ئەوەیە کە بە کەمکردنەوەی ماوەی خواردنی خۆراک لە رۆژدا، کالۆرییەکی کەم دێتە نا جەستەوە. هەروەها لە شەودا سووکتر دەبین و جەستە ئەوەندەی دەرفەت هەیە کە بگاتە دۆخی کێتۆسیس/ Ketosis و چەورییەکان کەم ببنەوە.\nخواردنی زۆر لە کاتی خەودا مەترسیی تووشبوون بە کێشەکانی گەدە و کۆئەندامی هەرس زیاد دەکات؛ هەر بۆیە خەوتن ئەستەم دەبێتەوە. زانایانی بواری خواردن تەنانەت خواردنی خۆراکێکی کەمیش پێش خەوتن بە مەترسی دەزانن. خواردن کە کاتی نزیک خەوتندا جەستە دەخاتە حاڵەتی هۆشیارییەوە کاتژمێرە بایۆلۆژیکییەکەی تێک دەدەن. ئەم کارە هەرەوەها دەبێتە لەمپەرێک بۆ کەمبوونەوەی گەرمیی جەستە کە بۆ خەوتن زۆر پێویستە.


قەیرانی ڕۆشنبیریی یا قەیرانی تاکی ڕۆشنبیر! – Knwe.org\nسەرەکی » وتار » شیلان ده‌رگه‌ڵه‌یی » قەیرانی ڕۆشنبیریی یا قەیرانی تاکی ڕۆشنبیر!\nقەیرانی ڕۆشنبیریی یا قەیرانی تاکی ڕۆشنبیر!\nتا ئێستاش تێکەڵیەک لای ئێمە هەیە کاتێک باس لە چەمکی ڕۆشنبیریی و تاکی ڕۆشنبیر ئەکرێ، غەدرێکی زۆر لە\n(رۆشنبیریی) ئەکرێ کە ئەدرێتە پاڵ هەموو خوێندەوارێک.\nئێمە وائەزانین هەموو خوێندەوارێک، خاوەن بڕوانامەیەک، نوسەرێک، رۆژنامەنووسێک، سیاسیەک یا ڕاگەیەندکارێک ڕۆشنبیرە کە ئەوە گەورەترین هەڵەیە رۆژانە تێیدەکەوین.\nئاخر من چی لە هەڵگری بڕوانامەی دکتۆرایەک بکەم تا ئێستا ناهێڵێ خێزانەکەی بێ لەچک بچێتەدەرەوە؟!!\nچی لە خوێندەوار و کۆلکەنوسەرێک بکەم (پیاوی چوارژنە بە کۆمپانیای فڕۆکەوانی ئەچوێنێ کە هەمیشە کێ بڕکێیان لەنێوانە لە پێشکەشکردنی خزمەتگوزاری و پیاوی یەک ژنەش وەک وەزارەتی کارەبا کە تاکە ژنێکە و منافسی نیە و هێزی زۆر نادا), خاوەنی ئەو لێچواندنە سەقەتە دواکەوتوانەیە لە خاوەن کەنیزەکی سەردەمی جاهلیەت زیاتر چ ناوێکی تری شایستەیە؟!!\nچی لە رۆژنامەنووسێک بکەم هێشتا جیاوازی (ع) و (ح) ناکا و بە رۆژنامەنووسیش ناوی رۆیشتووە؟!!\nئەدی کابرای هەڵگری نازناوی چەپ و لەچکەکانی ماڵەوەیان؟!!\nتۆ کاتی خۆی هەرنەبێ سەرپەرشتی پۆلێکی رێکخستنت کردووە، چۆن قەناعەتت بە ئەندامەکانت کردووە و نەشتتوانیوە قەناعەت بەلەچک بەسەرەکانی ماڵەکەت بکەیت، ( بیروڕا ئازادە، مەبەستم بێڕێزیکردن کردن نیە بە لەچکبەسەرەکان، تەنها ئەو جیاوازیەی پیاوەکانیانە)!\nدووڕوویی پیاوی بەناو ڕۆشنبیر لە بۆچوون و کرداری دەرئەکەوێ، وەک ئێستا لە تۆڕە کۆمەڵایەتیەکان ئەبینرێ.\nمەگەر تەنها شەهید عبدالخالق معروف لە ( ئادەمیزاد لە کۆمەڵی کوردەواریدا) توانیبێتی جوان وەسفی پیاوی بەناو رۆشنبیری کوردی کردبێ ئەگینا کەس نەیتوانیوە وەک ئەو هەڵیوەشێنێتەوە.\nپیاوی قسەزلی بەناو بیرفراوانە ئێستاش ژنەکەی هەڵدەستێنێ بۆ پەرداخێک ئاو، یا گۆرەوی بۆ فڕێ ئەدا بۆی بشوا، بە دەزگای مناڵبوون و شتن و چێشتلێنان و پاککردنەوەی ئەزانێ.\nئەگەر ئەو هەموو رێکخراو و ئۆرگان و دەزگا و ناوەندەی ژنان و خانمان و خوشکۆڵان و ئافرەتان و عفریتان و شتی لەو جۆرە سەیر و سەمەرانە بۆ ئێمەی ژن کار ئەکەن نەک هەر بە پلەی بەرز و سەیارەی بەرز و لە باڵاخانەی بەرزەوە مووچەی بەرز وەرنەگرن، ئەوا ئەتوانن لەو پوشکە پیاوانە بێنەدەنگ و چیتر قبوول نەکەن وا بێڕێزی بەژن بکەن.\nبا چیتریش پوشکە پیاو بە چەندین کۆمێنت و لایک دەستخۆشی لە بێڕێزیەکی ئاوا نەکەن، هەرچەندە زۆرجار ماهیەت و عەقڵیەتی پیاوانمان لەو پۆستانە بۆ دەرئەکەوێ.\nڕێزم بۆ ئەو تاک تاکە پیاوەی جوان و بە بیرێکی فراوان هاتنەدەنگ، بێگومان ئەوانیش ئاستی رۆشنبیری خۆیان دەرخست کە چەندە بیریان فراوانە و تێگەیشتوون.\nلە فەیس باشتر تاکی بەرانبەرمم ناسی، بە ژن و پیاوەوە، لەڕێی پۆست و کۆمێنتەوە، تێگەیشتم کە ئێمە قەیرانی تاکی ڕۆشنبیرمان هەیە نەک قەیرانی رۆشنبیریی، کەواتە;\nبژی فەیسبووک و ماڵی ئاوا!


دەمەوێ ماچت بكەم\n2019-09-15 14:04 700 جار بینراوە کۆمێنت\nلەگەرمەی شەڕی ناوخۆو كورد كوژی ناوەڕاستی نەوەدەكانی سەدەی ڕابردوو، حكومەتی توركیا بۆ باسكردنی هەندێ بابەت لەبارەی شاری كەركوكەوە بە دوو شاندی جیاواز میوانداری (ی.ن.ك) و پارتی دیموكراتی كوردستان دەكات. هەردوو شاندە كوردستانییەكە لەبەرامبەر یەكتر دادەنرێن و شاندی ژەنەڕاڵە توركەكانیش لەو سەرەوە ئیدارەی كۆبوونەوەكە دەكەن.\nدوای دەستپێكردنی كۆبوونەوەكەو قسەكردن لەسەر هەندێ بابەت. توركەكان باس لەوە دەكەن كە شاری كەركوك شارێكی توركمانییە بۆیە لەكاتی ڕووخانی حكومەتی بەعسی عیراق رێگا نادەن هێزە كوردییەكان بچنە ئەو شارە، دواتر نۆرەی قسەكردن دەدرێتە (مام جەلال)و دەڵێ:\n-كاتێ ئێمە لەشاخ بووین و حكومەتی عیراق بەجۆرەها چەكی سووك و قورس شەڕی هەموو پێكهاتەكانی ئێمەو كەركوكی دەكرد. كاتێ ڕۆژانە ڕۆڵەكانی كوردو توركمان لەشاری كەركوك ئازار دەدران. لەسەر داواكردنی بچووكترین مافەكانیان ڕاپێچی زیندانەكان دەكران. ئێوە لەكوێ بوون…؟ ئەی ئەوساش كەركوك توركمانی تێدا نەبوو…؟ بۆچی خۆتان بێدەنگ كردبوو و قسەیەكتان نەكرد…؟\nكاتێ ئێمە لەشاخ بووین…. ڕۆژانە تەنیا یەك سەعات بەرنامەی ڕادیۆمان هەبوو، كەچی هەفتانە دووجار بیست خولەك بیست خولەك بەرنامەی حزبە توركمانیەكانی شاخمان بڵاو دەكردەوە. بە چادرو ئازووقەو ڕادیۆی خۆمان پشتیوانیمان لەتوركمانەكان دەكرد. ئەی نازانم ئەوسا ئێوە لەكوێ بوون…؟ بۆچی گوێتان لەهاواری ئەو توركمانانە نەبوو…؟ بۆچی یارمەتیتان بۆ نەناردن…؟ خێرە ئاوا ئێستا بوون بەپارێزەری توركمانەكان…؟\nكاتێ (تاریق عەزیز) وەزیری دەرەوەی عیراق بوو، بەسەردان هاتە توركیاو وتی:\n-لەعیراق هیچ كێشەیەك بەناوی توركمان نییە، بۆچی قسەتان نەكرد…؟ ئێستا پێم سەیرە بوون بەخاوەن و خەمخۆری توركمانی كەركوك. ئەو (مرۆڤە) بەشێوەیەكی كوردانەی ئەوتۆ قسە دەكات. (كاك نێچیروان) كە ئەوسا لەگەڵ (ی.ن.ك) و (مام جەلال) ناكۆك و لەشەڕدا بوون بەقسەكانی (مام جەلال) خۆشحاڵ و سەرسام دەبێت. بۆیە لەلای خۆیەوە هەموو ناكۆكییەكانی نێوخۆی هەردوو حزب لەبیر خۆی دەباتەوەو وەلای دەنێ كوردانە نامەیەكی كورت بۆ (مام جەلال) دەنووسێ:\n-حەز دەكەم بەهەنگاوێك بێمە ئەو دیوی مێزەكەی نێوانمان و ماچت بكەم.\nدوای تەواوبوونی قسەكانی (مام جەلال). نۆرەی قسەكردنی (كاك نێچیروان) دێت. ئەویش زۆر بەكورتی دەڵێت:\n-من هیچ قسەیەكی ترم نییە. ئەو قسانەی (مام جەلال) كردی بێ زیادو كەم قسەی ئێمەشە.\nژەنەڕاڵە توركەكان سەرسام دەبن. دواتر بەتەعلیق بە (كاك نێچیروان) دەڵێن:\nها (صاین) بارزانی هیچ قسەت نییەو پشتیوانی قسەكانی (تاڵەبانی) دەكەیت…؟!\nئەویش دووبارەی دەكاتەوەو دەڵێ:\n-بەڵێ قسەكانی (مام جەلال)، ڕاوبۆچوونی پارتی دیموكراتی كوردستانیشە.\n2020-05-16 20:34 108 جار بینراوە\n2020-05-09 16:46 229 جار بینراوە\n2020-05-05 00:22 126 جار بینراوە\n2020-03-01 14:55 124 جار بینراوە\n2020-02-28 11:09 129 جار بینراوە\n2020-02-16 14:27 126 جار بینراوە\n2020-02-15 14:12 125 جار بینراوە\n2020-02-09 15:26 53 جار بینراوە\n2020-02-02 15:02 109 جار بینراوە\n2020-01-31 10:15 94 جار بینراوە\n2020-01-26 13:59 188 جار بینراوە\n2020-01-25 13:40 124 جار بینراوە\n2020-01-19 13:35 219 جار بینراوە\n2019-12-21 13:32 412 جار بینراوە\n2019-12-14 13:15 138 جار بینراوە\n2019-12-08 13:58 185 جار بینراوە\n2019-12-06 10:59 165 جار بینراوە\n2019-11-27 18:16 184 جار بینراوە\n2019-11-24 14:36 206 جار بینراوە\n2019-11-23 13:18 147 جار بینراوە


محەممەدی زولفەقاری، میرەکەی ئەمیراوا و سترانبێژەکەی ماینبڵاغ و سووروسات – KDPmedia\nHomeدیمانەمحەممەدی زولفەقاری، میرەکەی ئەمیراوا و سترانبێژەکەی ماینبڵاغ و سووروسات\nمحەممەد زولفەقاری ساڵی ١٣٤١ی هەتاوی لەنێو بنەماڵەیەکی زەحمەتکێشی ئاوایی “ئەمیرئاوا”ی سەربە شارستانی زەنجان چاوی بە دنیای ڕوون پشکوت و بە دەرد و ژان و بێبەشییەکانی نەتەوەکەی فرچکی گرت. محەممەد بەر لە لەدایک‌بوونی لە سۆز و خۆشەویستیی باوک بێبەش ببوو. بۆیە لە ماڵی بابەگەورەی باڵای کرد و هەڵیدا.\nخوێندنی سەرەتایی و ناوەندیی لە شارەکانی تیکاب و زەنجان تەواو کرد. محەممەد پۆلی سێی ناوەندی بوو کە شۆڕشی گەلانی ئیران سەرکەوت و هێرش بۆ سەر کوردستان دەستی پێ کرد. لەو سەروبەندە‌دا محەممەد لە شاری تکاب گیرا و ماوەی ٣ مانگ لە بەندیخانەدا کەوتە بەر ئازار و ئەشکەنجە جەللادەکانی خومەینی. دراوسێیەتیی گوندەکەیان لەگەڵ شاری زەنجان و ئەو سووکایەتییەی کاربەدستانی ڕێژیم دەرحەق بە کوردەکانی زەنجان دەیانکرد، بوو بەهۆی ئەوەی محەممەد زولفەقاری لەگەڵ ستەمی نەتەوایەتی و زوڵم و زۆر ئاشنا ببێ ڕێگەچارەش لە خەبات بۆ نەهێشتنی ئەو ستەمانەدا ببینێتەوە. بۆیە ساڵی ١٣٥٩ بەشانازی و سەربەرزییەوە ڕیزی پێشمەرگەکانی حیزبی دێموکراتی کوردستانی هەڵبژارد و چەکی کوردایەتی و دیفاع لە کەرامەت و شەرەفی گەلەکەی کردە شان.\nمحەممەد سەرەتا لە هێزی شەهیدانی هەوشار دەستی بە تێکۆشان کرد و زۆری پێ نەچوو ئازایەتی و شۆڕشگێڕبوونی خۆی نیشان دا و بەهۆی لێوەشاوەیی بە سەرپەلی پەلێک لە پێشمەرگەکانی ناوچەی هەوشار دیاری کرا.\nمحەممەد زولفەقاری لاوی تێگەیشتوو و پیگەیشتووی حیزبەکەمان، کوڕی ڕەنج و قارەمانەتیی ئەم ڕۆڵە تێکۆشەرە لە شەڕی فەیزوڵڵابەگی لە ساڵی ١٣٦١دا بۆ هاوسەنگەرانی پتر دەرکەوت. لەم شەڕەدا محەممەد قارەمانانە هەڵیکوتایە سەر دوژمن و سەنگەر بە سەنگەر لەگەڵ دژمنانی کوردستان شەڕی دەکرد. لەم بەربەرەکانێیەدا محەممەد بریندار بوو، بەڵام دیسان کۆڵی نەدا. هێزەکانی دژمنیش لەو شەڕەدا دوو هاوسەنگەری برینداری محەممەدیان گەمارۆدا بوو. هەرچەند محەممەد خوێن لە برینەکانی دەچۆڕا، بەڵام شێرانە بۆ ڕزگاریی ئەو دوو هاوسەرنگەرەی هێرشی بردە سەر دوژمن و بە فیداکارییەکی کەم‌وێنە کە تەنیا لە بوێری و قارەمانەتیی کوڕی دێموکرات دەوەشێتەوە توانی دوو هاوسەنگەرە بریندارەکەی لە گەمارۆی دژمن ڕزگار بکا.\nمحەممەد بێجگە لە ئەرکی سەرپەلی کاری دەرمانییشی دەکرد. لە سەنگەردا هەر لەوکاتەدا کە شەڕی دەکرد و هێرشی دژمنی بەرپەرچ دەدایەوە، هاوسەنگەرە بریندارەکانیشی دەرمان دەکرد. مەیدان مەیدانی ئەو بوو، ڕۆڵەی کوردی زەحمەتکێش لە مەیدانی کردەوەدا نیشانی دا چەندە لێوەشاوە و چەندە لە خزمەت گەلەکەی دایە و بە جاران سەلماندبووی کە ئامادەیە گیانیشی پێشکەش ڕێگای ڕزگاریی گەلەکەی بکا. بۆیە لە درێژەی بڕینی قۆناغەکانی پێشمەرگایەتیدا بە فەرماندەی لکی شەهید هەڵۆ لە هێزی شەهیدانی هەوشار دیاری کرا. ئەو لکە بە فەرماندەیی لاوی تێکۆشەر محەممەد زولفەقاری دەیان عەمەلیاتی کەم‌وێنە و قارەمانانەی لە ناوچەکانی زەنجان، هەوشار، ڕێگای سەقز- سنە بەڕێوە برد کە هەر کامیان شانازییەکە بۆ حیزبەکەمان و زەبرێکە کە وە دژمنی جینایەتکار و کوردکوژ کەوت.\nشەهید محەممەد نموونەیەک بوو لە قارەمانەتی، فیداکاری، نەترسی، ڕاستی و دڵسۆزی بۆ هاوسەنگەرانی. هەربۆیە دواجار بەرپرسایەتی جێگری فەرماندەی هێزی شەهیدانی هەوشاری پێ سپێردرا.\nڕۆژی ٣٠ی ڕێبەندانی سالی ١٣٦٢ی هەتاوی دژمنی جینایەتکار و خوێنڕێژی کۆماری ئیسلامی هێزێکی زۆری لە شارەکانی هەمەدان، زەنجان، کامیاران، مەریوان، تیکاب، ساینقەڵا، سنە، دیواندەرە، بیجاڕ، سەقز و بۆکان کۆ کردەوە و پەلاماری دڕندانەی بۆ سەر ناوچەی فەیزوڵڵابەگی هێنا، کوڕە قارەمانەکانی مەڵبەندی هەوشار، حەماسەخولقێنەکانی چیاکانی ماینبڵاغ و سووروسات سینگیان کردە قەڵغانی دیفاع لە شەرەف و کەرامەتی گەلەکەیان و دەستیان کرد بە بەرگرییەکی سەخت و قارەمانانە. هێزەکانی کۆنەپەرستی بە ئاور و ئاسن سەنگەری کوڕە دلێرەکانی دێموکراتیان دەکوتا. ناوچەی فەیزوڵڵابەگی بەتەواوی گەمارۆ درابوو و خەڵکی زەحمەتکێشی ناوچەی هەوشار چاویان بڕیبووە تێکۆشەرانی دێموکرات. دژمن ئاڵقەی گەمارۆی توند و زیاتر دەکرد، پێشمەرگەکان کە بەڵێنیان بە گەلەکەیان دابوو لە ڕێگای گەل و ئامانجیاندا سەر دابنێن بەڵام تەسلیمی دژمنانی گەلەکەیان نەبن، زۆر ئازایانە هێرشیان دەکردەوە سەر دژمن و سەنگەرەکانیان لێ دەستاندنەوە. لەو شەڕە حەماسی و پڕ لە فیداکارییەدا قارەمانانی دێموکرات توانییان زیاتر لە ٢٠٠ کەس لە هێزەکانی دژمن بکوژن و ژمارەیەکیش برینداربکەن. پێشمەرگەکان بە ئازایەتیی خۆیان توانییان گەمارۆی دژمن لە شەڕگە تێک‌بشکێنن. شەهید محەممەد زولفەقاری هەر کە چاوی بە دەستەیەکی دیکە لە پێشمەرگەکان کەوت کە لە گەمارۆی دژمن‌دان، بۆ تێک‌شکاندنی گەمارۆی دژمن لەم شەڕگەیەش هەڵمەتی قارەمانانەی بۆ سەر دژمن دەست پێ کرد و بە فیداکاری و لەخۆبوردوویی لەگەڵ هاوسەنگەرانی توانی گەمارۆی دژمن تێک‌بشکێنن. لەم هێرشەدا بوو کە سینگی لاوی کۆڵنەدەر و تێکۆشەر محەممەد زولفەقاری بە گوللەی جینایەتکاران پێکرا و دڵە گەورەکەی لە لێدان کەوت.\nلەم شەڕە خوێناوییەدا کە لە ڕۆژی ٣٠ی ڕێبەندانی سالی ١٣٦٢ی هەتاوی کرا، خوێنی محەممەد تێکەڵ بە خوێنی ١٨ پێشمەرگەی قارەمانی دیکەی حیزبی دێموکرات لە ناوچەی هەوشار بوو کە لە سەنگەردا شەهید بوون، بەڵام تەسلیمی دژمن نەبوون و ئاڵای دێموکرات و کوردایەتییان بە خوێنی سوور و گەشیان شەکاوە ڕاگرت.


لە مانگی ٣/١٩٢٨ لە شاری ئیسماعیلیە پاش ٤ ساڵ لە ڕوخانی خەلافەتی عوسمانی لەسەر دەستی حەسەن بەنا دامەزرا و بە خێرایی لە لە قاھیرە و ھەمو میسر و وڵاتانی عەرەبی و ئیسلامیدا گەشەی سەند.\nلەسەرەتای دامەزراندنیانەوە تائێستا ھەشت ڕابەریان ھەبوە ئەوانیش: حەسەن بەننا،دامەزرێنەریان بوە لە ١٩٢٨ تاوەکو ١٩٤٩، حەسەن ھوزەیبی لە ١٩٥١ – ١٩٧٣، عومەر تەلیسمانی لە ١٩٧٤ – ١٩٨٦، محەمەد حامد ئەبو نەسر لە ١٩٨٦ – ١٩٩٦، مستەفا مەشھور لە ١٩٩٦ – ٢٠٠٢، مەئمون ئەلھوزەیبی لە ٢٠٠٢ – ٢٠٠٤، محەمەد مەھدی عاکف لە ٢٠٠٤ – ٢٠١٠ و محەمەد بەدیع لە ٢٠١٠ تاوەکو دەستبەسەرکردنی لە ٢٠١٣ و دواتر کاری "جەماعە" کەوتە لای محەمەد عیزەتی جێگریی.\n١-حەسەن بەننا، وە نازناوی ئیمامی شەھیدی پێدەڵێن لە ناو ھاوڕێکانیدا و خاوەنی بیری دامەزرێنەری ئیخوانە.\n٢-زانای دەستوری و مامۆستای زانکۆ قازی عەبدولقادر عۆدە، لەسەردەمی جەمال عەبدولناسردا لە سێدارە درا.\n٣-سەید قوتب، زانا و بیرمەندی ئیسلامی ھاوچەرخ و خاوەنی تەفسیری بەناوبانگی "فی زیلال ئەلقورئان و تەسویر ئەلفەنی فی ئەلقورئان و دادگەری کۆمەڵایەتی لە ئیسلام" دا یە و لە سەردەمی جەمال عەبدولناسردا لە سێدارە دراوە.\n٤-سەید سابق، یەک لە زانا گەورەکانی زانکۆی ئەزھەرە و خاوەنی کتێبی بەناوبانگ "فیقھی سوننە" یە کە سەرچاوەیەکی پشتپێبەستراوە لە سەردەمی ئێستادا.\n٥-یوسوف قەرزاوی، یەک لە زانا دیارەکانی ئیسلامە لە ئێستادا و سەرۆکی یەکێتی زانایانی ئیسلامە و کتێب و چاپکراوی زۆری ھەیە و بەرنامەیەکی رھەفتانەی ھەیە لە کەناڵی ئەلجەزیرە.\n•لە مێژووی دامەزراندنیانەوە بە چەندین قۆناغدا تێپەڕیون ھەتاوەکو لە ساڵی ١٩٤٩ دا حەسەن بەنای ڕابەریان کوژراوە، لە ساڵی ١٩٤٨ دا چەند کەتیبەیەکی چەکدارییان دروستکرد بۆ بەرەنگاری و شەڕ لە دژی ئیسرائیل.\n•لە ٨/١٢/١٩٤٨ مەحمود فەھمی نەقراشی سەرۆک وەزیرانی میسر بڕیاری دا بە ھەڵوەشاندنەوە و قەدەغەکردنی ئەم کۆمەڵە و ژمارەیەک لە کەسە دیارەکان و سەرچاوەی داھاتی گرتن، لەو سەردەمەدا چەندین کردەوەی توندوتیژی و تەقینەوە لە میسردا ڕویدا و لە ٢٨ ی ھەمان ساڵدا سەرەک وەزیران کوژرا.\n•لە ١٢/٢/١٩٤٩ دا ڕابەری ئیخوان حەسەن بەننا کوژرا و ڕابەری نوێیان دەستنیشان نەکرد تاوەکو ساڵی ١٩٥١.\n•لە ساڵی ١٩٥٤ دا بۆجاری دوەم بڕیاری ھەڵوەشاندنەوەی ئیخوان لەلایەن حکومەتی میسرەوە درا پاش ئەوەی ھەوڵی تیرۆرکردنی جەمال عەبدولناسرەوە درا و بڕیاری گرتنی حەسەن ھوزەیبی و سەید قوتب درا و ١٠ ساڵ لە زینداندا مایەوە و دواتر ئازادکرا و دیسان لە ساڵی ١٩٦٥ حوکمی لە سێدارەدانی بۆ دەرچوو.\n•بۆیەکەمجار لە ساڵی ١٩٨٤ بەشداری ھەڵبژاردنیان کرد و ساڵی ١٩٨٧ یش دوبارە بەشداربون لە ھەڵبژاردنی پەرلەماندا.\n•گرتن و ڕاوەدونانیان کۆتایی نەھات ھەتاوەکو لە ھەڵبژاردنی ٢٠٠٥ دا توانیان ٨٨ کورسی پەرلەمان بەدەستبھێنن واتە ٢٠% ی کورسییەکان.\n•بەڵام لە ھەڵبژاردنی ٢٠١١ دا نەیانتوانی کورسی بەدەستبھێنن بە ھۆکاری ئەو تەزوراتەی لە پرۆسەکەدا کرا.\n•لە شۆڕشی ٢٥ ی یەنایەردا بەشدارییەکی بەرچاویان کرد و پاش ڕوخانی ڕژێمی موبارەک پارتێکی سیاسییان دروستکرد بەناوی "حزبی حوڕییە و عەدالە" موحەمەد کەتاتنی وەکیلیان بو و موحەمەد مورسی سەرۆکیان بو.\n•لەیەکەم ھەڵبژاردنی دوای موبارەکدا ئیخوان توانیان ٤٠% ی کورسیەکان بەدەست بھێنن و توانیان زۆرینەی پەرلەمان بەدەست بھێنن.\n•لە ھەڵبژاردنی ئەنجومەنی شورا توانیان ٦٠% ی کورسییەکان بەدەست بھێنن و ئەحمەد فەھمی یان کرد بەسەرۆکی مەجلیس.\n•موحەمەد مورسی سەرۆکی پارتی حوڕییە و عەدالە توانی ببێت بە سەرۆک وەزیران لە نێوان ١٢ کاندیدی تردا.\n•لە ٣٠/٧/٢٠١٢ مورسی وەک یەکەمین سەرەک وەزیری مەدەنی ھەڵبژێردراو دەستبەکاربو.\n•لە کۆتاییدا لە ٢٥/١٢/٢٠١٢ دا ئەنجومەنی وەزیرانی میسر بڕیاری دەرکرد کە ئیخوان موسلیمین "کۆمەڵێکی تیرۆریستن" پاش ئەوەی ماڵ و سامانیان دەستی بەسەردا گیرا لە پاش کودەتا سەربازییەکە.